09:59, 25 ekaina 2018ko berrikusketa\n19:22, 28 maiatza 2018ko berrikusketa (aldatu)\nTxelo (eztabaida | ekarpenak)\n09:59, 25 ekaina 2018ko berrikusketa (aldatu) (desegin)\n# Biztanleria okupatua: ordaindutako lanak egiten ari diren pertsonak dira, baita gaixotasunagatik, grebengatik edo oporrengatik absente dauden langileak ere.\n# Langabeak: okupatuak ez dauden pertsonak dira, baina modu aktiboan lana bilatzen egon diren edo berriz ere lanean astea espero duten pertsonak osatzen dute. Sakonago esanda, pertsona bat langabe dago: ''a)'' ez baldin badago lanean eta azken lau astean lana aurkitzeko ahalegin espezifikoak egin baldin baditu; ''b)'' lanetik kendubota badute eta berriz ere deitua izateko esperoan baldin badago; eta ''c)'' hurrengo hilabetean lan bat lortzea espero baldin badu. Gainera, lan bat aurkitzeko esfortzu berezi bat egin duela erakutsi beharko du (bertako enpresetan nola heldu, lan eskaintzen iragarkiei erantzun…).\n# Biztanleria ez-aktiboa: ikasten ari diren, etxeko lanak egiten dituzten, erretiratuek, lana egiteko gai ez diren gaixoek edo lana bilatzen ez dituzten helduek osatzen dute.\nTeoria neoklasikoaren irudiko, [[soldata]] beste aldagai bat da, ez eskaintzaileek ez eskatzaileak eragin ezin diotena, eta [[merkatu]]a aske badabil eta [[prezio]]ak (soldatak) malguak badira, merkatuak berak ezabatuko ditu gehiegizko eskariak eta eskaintzak, inork ([[sektore publiko]]ak) esku hartu gabe, eta lan-eskaria eta eskaintza berdinduko dituen oreka-prezioa lortuko da; horrela, bada, eredu honetan soldaten zurruntasunak sortzen du langabezia. Teoria horrek aldezten du berezko langabezia-tasa bat dagoela, merkatuen berezko mugikortasunaren ondoriozko lanik ezak, beste lan bat aurkitzeko behar den denborak eta bazterreko adoregabetuen taldeek sortzen dutena. Lan-merkatuko desorekak lehia perfektuko baldintzak ez direnean edo prezioen bilakaeraren gaineko aurreikuspenak okerrak direnean sortu ohi dira. Horregatik, teoria honen ustez, soldata errealetan ahalik eta malgutasunik handiena eta [[lehia perfektu]]ko baldintzak bermatuz, merkatuak berak joko du oreka-egoerara eta, hortaz, langabezia txikitzera.\nTeoriakTeoria honekneoklasikoak kritika ugari jaso ditu bere abiapuntuko hipotesiengatik. Izan ere, merkatua jotzen du berezko osagai bakartzat, eta ez merkatuan parte hartzen duten erakundeak, kaltegarriak direlakoan. Bestalde, merkatuaren hutsegiteak ez ditu kontuan hartzen.▼\n▲Teoriak honek kritika ugari jaso ditu bere abiapuntuko hipotesiengatik. Izan ere, merkatua jotzen du berezko osagai bakartzat, eta ez merkatuan parte hartzen duten erakundeak, kaltegarriak direlakoan. Bestalde, merkatuaren hutsegiteak ez ditu kontuan hartzen.\n=== Teoria keynestarra ===\nTeoria keynestarrarentzatkeynestarraren arabera, ez dago arrazoirik, izan litezkeen ekonomiaren oreka-egoeretan ere, [[enplegu]]a bete-betekoa izango litzatekeela aldez aurretik pentsatzeko. Keynestarrek diote [[merkatu]]a ez dela perfektua eta guztiz eraginkorra, hutsegiteak ere badituela. Eta, beraz, beharrezko ikusten dute merkatuan [[sektore publiko]]ak esku hartzea, hutsegiteak zuzendu eta denontzako enplegua izatetik ahalik eta hurbilen izango den orekara heldu ahal izateko.\nEkonomista keynestarentzat, loturik daude [[lan-merkatu]]a eta [[ondasun eta zerbitzuen merkatu]]a, eta, horregatik, eredu txertatu horretan aztertzen dituzte langabeziaren kausak eta konponbideak. [[Lan-eskari]]a enpresen aurreikuspenen arabera mugatzen dela diote; hau da, enpresek merkatuan zenbat ondasun eta zerbitzu salduko duten aurreikusirik hartzen dituztela lan beharrei buruzko erabakiak. Ondoren, ondasun eta zerbitzuen merkatuan enpresek aurreikusitako eskaria eskari erreala baino txikiagoa bada, eta ondasun eta zerbitzuen eskaintza baino txikiagoa beraz, langabezia sortzen da, enpresek langile gutxiago kontratatuko baitute.\nTeoriaEkonomista honenkeynestarren ustez, loturik daude [[lan-merkatu]]a eta [[ondasun eta zerbitzuen merkatu]]a, eta, horregatik, eredu txertatu horretan aztertzen dituzte langabeziaren kausak eta konponbideak. [[Lan-eskari]]a enpresen aurreikuspenen arabera mugatzen dela diote; hau da, enpresek merkatuan zenbat ondasun eta zerbitzu salduko duten aurreikusirik hartzen dituztela lan beharrei buruzko erabakiak. Ondoren, ondasun eta zerbitzuen merkatuan enpresek aurreikusitako eskaria eskari erreala baino txikiagoa bada, eta ondasun eta zerbitzuen eskaintza baino txikiagoa beraz, langabezia sortzen da, enpresek langile gutxiago kontratatuko baitute. Teoria horren jarraitzaileek diotenez, beraz, lan-merkatuaren eta ondasun eta zerbitzuen merkatuaren, bien, gehiegizko eskaintza-egoera da langabezia. Horiek horrela, eta langabezia inork bilatu gabe agertzen denez, keynestarren ustez [[eskari agregatu]]a sustatu behar da, langabezia eskari agregatuak berak eragin baitu, behera egitean. Hortaz, keynestarrek eskari agregatuaren osagaiak dinamizatzea proposatzen dute langabeziari aurre egiteko: [[inbertsio]]a, [[kontsumo]]a eta [[gastu publiko]]a. Hortik ondorioztatzen dute [[benetako soldata]]k ez direla jaitsi behar, aitzitik, igo egin behar direla, soldatak jaitsiz gero eskari agregatuak beheranzko joera hartzen baitu, [[kontsumitzaile]]en errentak ere behera egiten duenez.


Zatiketaren inguruko hasierako artikulua egin genuen denbora bat dela. Agian, gaurko honi heldu aurretik, hari begiratu bat egitea nahiko duzue. Txintxo-txintxo jarriko dizuet badaezpada hemen eskura: Lehenengo zatiketekin nola hasi.\nArtikulu hartan aipatzen nuen lehenengo zatiketak material konkretuekin egin beharko liratekela, materialok banatuz edo multzokaketak eginaz. Irudian, adibidez, 30 elementu 6 lagunen artean banatu dira.\nGaurko artikuluan, puntu hartatik abiatuko naiz. Hau da, asumituko dut jada materialekin jardundako umeekin ari garela.\nHurrengo urratsa, erregletekin jardutea izango litzateke, idatzizko algoritmora pasatu aurretik. Nola egiten da, baina zatiketa bat erregletekin? Hona argazki sekuentzia luzea, nola egin azaltzen duena:\nEmaitza zehatza daukala badakigun zatiketarekin hasiko gara.\nIrudiko borobiltxoek banaketako pertsonak ordezkatzen dituzte, eta bi erregleta laranjek 20 elementu banatu behar ditugula adierazten dute.\nHamarreko bi erregletak, ordezaktu egingo ditugu baliokideak diren bosteko lau erregletekin. Orain bai gaude banaketa egiteko moduan:\nBolatxo bakoitzari 5 ale tokatu zaizkio. Horra zatiketaren emaitza.\nErregletekin hutsean ari garenean 4 bolatxoak batera jartzen ditugu nolabait eta elkarren ondoan egiten banaketa.\nHemen ikusten da erregletekin hutsean nola jartzen diren banaketaren hartzaileak: Erregleta larrosa 4koa da. Aurreko argazkietako 4 bolak ordezkatzen ditu.\nOndoren dauzkazue beste bi zatiketen sekuentziak:\nZatitzailean bi zifrako zenbakiekin ari garenean ere modu berdintsuan egingo ditugu zatiketok erregletekin. Dagokion zatitzailea banatu beharreko kopuruari perpendikular jarrita, alegia.\nEmaitza 8 eta hondarra 9 dela ikusi dugu. Hondarra ere zatitu nahiko bagenu, hamarrena diren 90 perlekin ordezkatuz eta perlok banatuz jokatu ahal izango genuke.\nErregletak erabili gabe ere, zatiketak egin daitezke Montessori perlak eta zulatutako taula erabilita. Perlekin, gainera, posible da hondarra ere zatitzea, bateko bakoitza hamarreneko perlekin ordezkatuta eta hamarrenak hartzaileen artean banatuta; metodo horrekin, ehunenera, milarenera edo nahi den ordenera iristea posible da; hamarreneko bakoitza 10 ehunenekoekin eta ehuneneko bakoitza milarenekin ordezkatuta etab.\nTaula eta perlak erabili gabe ere, kolore ezberdinetako tapoiekin ere egin daitezke zatiketak.\nAprendiendo matematicas.com helbidetik hartutako irudia. Hemen biderketa egiten ari da baina zatiketa berdintsu egingo litzateke. Erregletekin bezala, hartzaileen artean banatuta.\nZATIKETA GURE ALGORITMOAREKIN\nPaperera pasteko ordua iritsi dela kontsideratuko dugu orain. Hemen dator umeek bidean topatzen duten beste harri koxkorretako bat: gure algoritmoa; beste behin ere iluna, mekanikoa eta konplexua\nEzkerreko diagonal horretan gertatzen dena oso, oso ume gutxik ulertuko dute haurtzaroan.\nMetodo honen ezaugarri propio eta nire ustez negatiboen artean, hauek azpimarratuko nituzke.\nLehenengo urratsa “85 zati 23” esanaz eta eginaz hasiko dugu eta “3” jarriko dugu emaitzaren atalean. Ez gara ari, ordea, 85 zatitzen, 8500 baizik; eta emaitza ez da 3, 300 baizik.\nIzan ere, urrats bakoitzean ordena ezberdineko kopuruak zatitzen ditugu. Eta hurrengo zifra “jaisten” dugunean, ordena berri horretako beste zifra bat gehitzen dugu zatitzen jarraitu aurretik. Hori ez da ikusi ere egiten eragiketan.\nAurreko guztiaren ondorioz, zatiketa bukatu arte ez da ikusten emaitza nondik joango den.\nZatiketa burutzeko modu eta bide bakarra dago.\nZatiketak izan dezakeen hasierako egoera edo testuinguruarekin konexioa guztiz galtzen da bidean. Azken emaitza lortu eta gero berriz hartu beharko dugu testuingurua; esku artean zer geneukan eta bukaeran zer daukagun aztertu beharko ditugu.\nNire ustez, matematikaren beste tragedietako baten aurrean gaude. Ahal bezain azkar saihestu beharrekoa.\nHoni guztiari, gainera, erantsiko nioke behingoz irakasleon artean piztu beharko genukeen eztabaida; oinarrizko 4 eragiketak, eskuz, noiz arte egin beharko lituzkete gure haurrek? Nire erantzuna, eta nire ingurukoekin aplikatzen saiatzen naizena honakoa da: Nik neuk eskuz edo erdi-estimatuta egingo nituzkeenak bakarrik eskatuko nizkieke ikasleei eskuz egiteko haiek ere. Beste GUZTIAK zuzenean kalkulagailuaz egiteko eskatuko nizkioke. Beraz, zatiketetara bueltatuz, ESKUZ zatikizunean 3 zifratik gorako eta zatitzailean bi zifratik gorako gutxi egin beharko lituzkete gure ikasleek; eta hamarrenekin, zatikizunean bateren bat, baina hortik gora ere, gutxi. (“Gutxi” jarri dudan guztietan “bat ere ez” jarrita ere ederto legoke nire ustez, baina ausartegia-edo iruditu zait!)\nIkusi duzue gure algoritmoen gaitzekin ari garenean piztu edo egiten zaidala haserrea. Arnasa sakon hartu eta aztertu dezagun askoz onberagoa den algoritmoa\nZATIKETA ABN ALGORITMOAREKIN\nJose Maria de la Rosak elikatzen duen actiludis.com helbidean hartu ditudan argazkiak jarriko ditut segidan. Argazkiotan bi algoritmoak batera garatuz doa; ezkerrean gurea, eta eskuman ABN. Argazkien azpialdean, zatiketaren “errelatoa” edo kontakizuna idazten joango naiz.\nEgoeraren testuingurua honakoa da: Gure etxeko konponketen truke 875€ ordaindu ditugu. Lanok egiten 7 langile aritu badira, zenbat euro jasoko ditu langile bakoitzak?\n875€tik, 700 banaten ditu lehenengo. Horrela bada, langile bakoitzari 100 eman dizkio eta 175€ geratzen zaizkio banatzeko.\n175€ak banatzera doa orain. Hortik 140 banatzen ditu, langile bakoitzari 20 dagozkio eta 35€ dauzka banatzeke.\nAzkenengo 35€ak banatzen ditu. Kopuruak aztertuta, langile bakoitzari 125€ dagozkiola kontatu daiteke. Horra, bada, zatiketaren emaitza.\nAzter ditzagun metodo honen berezitasunak banan-banan:\n7ko taula ondo kontrolatzea eskatzen du. Ez bakarrik oinarrizko taula; “zabaldua 2 ere bai. 7×2 jakinda, 7×20 edo 70×2 edo 20×70 ere jakitea, alegia.\nZatiketa bera egiteko bide asko daude. Pausu gehiago eginda ala gutxiago. Adibiez, bigarren urratsean 140 banatu beharrean 70 banatu nitzakeen.\nZatiketa egiteko prozesuan ez da hasierako egoerarekiko konexioa galtzen momentu baten ere.\nMomentuoro erantzun daitezke era honetako galderak: zenbat banatu dugu? Zenbat falta da banatzeko? Zenbat irabazi du honezkero langile bakoitzak?\nBidean kenketak, biderketak eta bukaeran batuketa egiten da. Buruz egiteko modukoak gehienak; buruzko kalkulua aberasteko aukeraz beteta dago prozesua, beraz.\nHona iritsita, gauza bakarra geratzen zait galdetzeko ozen eta irmo (eta bai, haserre eta amorrazio puntuarekin ere bai):\nIrakasle eta irakaskuntzaren munduko beste eragileak: Noiz arte eduki behar ditugu gure umeak algoritmo tradizional trakets eta ilunekin eragiketan egiten?


Binakako Erremonte Txapelketak bere Urrezko Ezteiak beteko ditu - Malerreka - Erran.eus\nTtipi-Ttapa 2020-11-19 11:00\nBinakako txapelketa berezi honetan parte hartuko duten bortz bikoteak, asteazkenean Galarretako atarian.\nAritz Juanenea eta Endika Urrutia saldiastarrak izanen dira eskualdeko ordezkari bakarrak\nOrona-Ideoko egoitzan aurkeztu zen azaroaren 18an 50. Binakako Erremonte Txapelketa. Binakako Txapelketa berezia, batez ere bi arrazoirengatik: lehena, zalantzarik gabe, osasun-krisiagatik eta edozein ekitaldik, erremontea ere, baldintzatzen duenagatik; bigarrena, aurten 50. edizioa ospatzen delako eta, beraz, bere Urrezko Ezteiak betetzen dituelako. Bost bikote lehiatuko dira eta eskualdeko erremontistei dagokienez, Aritz Juanenea saldiastarrak Larrañaga izanen du bikote eta Endika Urrutia saldiastarrak Goikoetxea V.a.\nTxapelketa larunbat honetan bertan, azaroaren 21ean, hasiko da jokatzen, eta final handia 2021eko urtarrilaren 2an jokatuko da. Beraz, txapelketa bi urtetan jokatuko da, Hernaniko Galarreta pilotalekuan.\nBost bikotek osatzen dute txapelketa eta talde bat osastuko dute, non denek denen aurka neurtuko dituzten indarrak. Urriza-Labaka, Ansa II-Aizpuru III, Juanenea-Larrañaga, Goikoetxea V-Endika eta Segurola-Barrenetxea IV dira bost bikoteak. Segurolak eta Labakak euren postua lortu zuten atariko batean, non Etxarri eta Zalduarekin bi partida jokatu zituzten bikoteak nahastuz.\nLehen faseko azken bikotea txapelketatik kanpo geldituko da eta, hortaz, lau bikote sailkatuko dira hurrengo faserako. Puntuazioa ohikoa izanen da: 4 puntu partida irabazteagatik, bi puntu 36-39 tantoren artean eginez gero, puntu bat 32-35 tantoren artean eginez gero, puntu bat ere ez 26-31 tantoren artean eginez gero, eta puntu bat kenduko da 25 tanto edo gutxiago eginez gero.\nArgi dagoena da ez dela partiden atzerapenik en.\nFinalaurrekoak abenduaren 26an, finala urtarrilaren 2an\nLau bikote sailkatuek abenduaren 26an neurtuko dituzte indarrak bi finalaurrekotan. Batean ligaxkako lehena laugarrenaren aurka neurtuko da eta bestean bigarrena hirugarrenaren aurka. Bi irabazleak 2021eko urtarrilaren 2ko final handira pasako dira.\nBinakako Txapelketa azaroaren 21ean, larunbatean, hasiko da bi partidekin. Lehenengoan Urrizak eta Labakak, Juanenea eta Larrañagarekin neurtuko dituzte indarrak. Bigarren partidan Segurolak eta Barrenetxea IV.ak Goikoetxea V-Endikaren aurka jokatuko dute. Lehen jaialdi honetan Ansa II.ak eta Aizpuru III.ak atseden hartuko dute.


Vitoria-Gasteizko Udalaren web-orria - Gasteizko Udal Artxiboko argazkigintza atala\nHelburua: Gasteizko eta Arabako historiarekin lotutako argazki funtsak bildu, zaindu eta ezagutaraztea, bai eta hirian jardun zuten argazkilariek edonon egindako bestelako argazkiak ere.\nEpea: 1867tik gaur egunera arte.\nKopurua: Hainbat egileren 500.000 irudi dira, euskarri (gehien bat kristala, plastikoa eta papera) eta argazkigintza prozedura ezberdinak baliatuz eginak.\nJatorria eta eskuratzeko modua: funts gehienak argazkilarien edo bildumagileen dohaintzen bidez eskuratu dira. Bilduma batzuk erosi egin dira, eta bada Gasteizko Udalaren jarduerak berak sortutako funts bat ere.\nGaiak: kaleak eta plazak; eraikinak; gertaerak; erretratuak; lantegiak eta dendak; nekazaritza; abeltzaintza; hezkuntza, kultura eta kirol zentroak eta jarduerak.\nLehen hazia 1921ean jarri zen, Enrique Guinea Maquíbar argazkilariak bere argazki funtsak Gasteizko Udalari eskaini zizkionean. 1944an, Rafael Gutiérrez zinegotziak argazki artxiboa sortzearen aldeko mozio bat aurkeztu zuen, baina hasieran onartu arren azkenean ez zuen emaitzarik izan. 1954an, Santiago Arina y Albizu udal funtzionarioa Gasteizko garai bateko posta-txartelak eta argitalpen zaharretako argazkiak biltzen hasi zen, eta ondoren berak ekin zion hiriaren argazkiak egiteari, hurrengo bi hamarkadetan bertan izandako aldaketak jasoz. 1955ean, 150 argazkik osatutako sorta erosi zitzaion Enrique Guineari, eta hark hiriari eskainitako funtsa -14.066 negatibo- hartu zuen Udalak. Harrezkero, eta gaur arte, etengabe gehitu zaizkio materialak. 1982ko alkate dekretu baten bidez, Udal Artxiboaren esku utzi zen bilduma.\nEdonork kontsulta dezake, indarreko legeriak ezarritako mugekin.\n1950era arteko funts gehienak, eta gerokoen zati bat, positibatuta dago, eta gaika antolatuta. Udal Artxiboaren egoitzan kontsulta daiteke zuzenean.\nErabiltzaileen eskariz, bilaketak egiten dira positibatuta ez dauden funtsetan.\nArgazki funtsen kopiak egiten dira, tamaina eta mota ezberdinetakoak, zerbitzu publikoak eskaini eta jarduerak burutzeagatiko tasak arautzen dituen 6-14 ordenantza fiscalean zehaztutakoaren arabera.\nErabilera pribaturako badira, hiru hilean behin 20 kopia besterik ez da egiten.\nFuntsak argitaratu edo erakusteko, edo horiek edozein bitarteko erabiliz (Internet barne) zabaltzeko, berariazko baimena behar da.\nHiriko argazki eta argazkilariei buruzko informazioa ere badugu.\nArtxiboaren liburutegiko funtsak argazkigintzari buruzko mila liburutik gora dauka, eta bostehun artikulu.\nArgazkigintza laborategia, argazkiak digitalizatu eta tratatzeko gelak, zaintza gordailua eta hozkailuak.\nDigitalizazioa: irudiak digitalizatzen ari gara, eta pixkanaka udalaren webgunean sartuko dira, kontsultatu ahal izateko.\n1994an funtsak ezagutarazteko erakusketak antolatzen hasi ziren, bi urtean behin. Horietaz gain, ekitaldi jakin batzuekin lotutakoak egiten dira, eta 2008an hiriko auzoei buruzko sail bat abiarazi zen.\nErakusketa guztien katalogoa argitaratzen da. Argitalpenak\nArgazki funts digitalizatuak\nUdal Artxiboak 500.000 argazki inguruk osatutako funtsa du, gehienak egileek berek edo haien ondorengoek emanak. Gasteizko Udalaren beraren funtsa ere barne hartzen du.\nArgazkiek gauza asko jakiteko bide ematen digute: nolakoak ziren beste garai bateko kaleak eta eraikinak, nola janzten eta bizi zen jendea, nolakoak ziren lana eta aisialdia, eta abar. Hainbat argazkilariren lanetan askotariko lekuak ageri dira, gehienak Gasteizkoak eta Arabakoak. Iraganeko argazki horiek irudizko historia osatzen dute.\nGasteizko Udal Artxiboko argazki funtsak\nFuntsaren bolumena: 500.000 irudi. Askotariko argazkigintza prozedurak, kimikoak zein digitalak. Hainbat euskarri, gehien bat kristala, plastikoa eta papera.\nEgileak: hiriarekin lotura duten hainbat egile.\nJatorria: gehienak egileek berek edo haien ondorengoek dohaintzan emanak; neurri txikiagoan, erosiak.\nGeografia eremua: gehienak Gasteizkoak eta Arabakoak dira. Badira beste leku batzuetakoak ere: Euskal Herria, Espainia, Europa, Afrikako iparraldea eta Lur Santua.\nGai nagusiak: Hiri paisaia. Arkitektura. Gertaerak. Lantegiak eta dendak. Nekazaritza eta abeltzaintza. Hezkuntza, armada, erlijio, politika, kultura eta kirol jarduerak eta zentroak. Garraioak. Eguneroko bizimodua. Jaiak. Erretratuak. 1936-1939ko Gerra Zibila. 1922-1923ko Afrikako Gerra. Euskal Herriko Bosgarren Erromesaldia Lur Santura (1909).\nKokapena: Funts guztiak Gasteizko Udal Artxiboaren egoitzan daude gordeta.\nEskuragarritasuna: edonork kontsulta ditzake, indarreko legeriak ezarritako mugekin, eta pertsonen intimitaterako eskubidearen ondorio diren murrizketekin.\n1950era arteko funts gehienak, eta gerokoen zati bat, positibatuta dago, eta gaika antolatuta. Gasteizko Udal Artxiboaren egoitzan kontsulta daitezke zuzenean.\nFuntsen kopiak eska daitezke, zerbitzu publikoak eskaini eta jarduerak burutzeagatiko tasak arautzen dituen 6-14 ordenantza fiscalean zehaztutakoaren arabera.\nDeskribatzeko tresnak: bada funtsen inbentario bat, Artxiboan kontsulta daitekeena. Funtsak katalogatzen ari dira, eta orain arteko deskripzioak hemen kontsulta daizteke:\nFunts digitalizatuak: une honetan irudiak digitalizatzen ari dira. Lan horri esker, webgune honetan Salvador Azpiazuren funts guztiak kontsulta daitezke, bai eta Enrique Guinearen funtsaren zati bat ere. Digitalizatu ahala irudi gehiago erantsiko dira.


barren.eus - Hasi dituzte Ziziliongo pasabide berria egiteko lanak\nHasi dituzte Ziziliongo pasabide berria egiteko lanak\nArgitaratua: 2016-06-09 13:52\nElgoibarko Udalak Morga SL enpresari esleitu dio Sigmako josteko makinaren ondoan egingo den pasabide berria, oinezkoak errepide gainetik pasatzeko. Dagoeneko hasi dituzte pasabide zaharra bota eta berria jartzeko lanak. Datorren astetik aurrera lekuz aldatuko dute pasabide azoian dagoen autobus geltokia.\nElgoibarko Udalak martxoan atera zuen Sigmako josteko makinatik N-634 errepidea zeharkatzen duen oinezkoen pasabidea exekutatzeko lizitazioa. Proiektuaren lizitazio aurrekontua 247.684 eurokoa zen (BEZ sartu gabe) eta Morga S.L. enpresari esleitu zaio 201.426 eurotan (BEZ sartu gabe). Exekuzio epea, berriz, lau hilabetekoa da.\nPasabide berria, egitura aldetik aurreko legealdian Olason egindako pasabidearen antzekoa izango da, eta igogailu bat izango du. Igogailu hori, bestalde, hiru leku desberdinetan hartu ahal izango da, hain zuzen ere, “pasabidearen goialdean, autobus geltokiaren ondoan, eta Sigmako probalekuan dagoen aparkalekuan, hortxe bukatuko da-eta igogailuaren ibilbidea”.\nPasabide berriaz gainera, autobus geltokiaren ingurua berrituko da, baldosa eta baranda berriekin. Gainera, gaur egun bertan dauden hormigoizko hormatxoak kendu eta irleta antzeko bat jarriko dute.\nHasiera bateko lanen epea 4 hilabetekoa izango da, nahiz eta Udalaren aurreikuspenen arabera “epea zenbait aste murriztuko den”. Hasita daude dagoeneko obrarekin. Pasabidea, baina, uztailaren hasieran kentzea aurreikusten dute, Gipuzkoako Diputazioarekin koordinatu ostean. Inguru honetako bizilagunek bidegurutze seinalizatu bat edukiko dute errepidea gurutzatu ahal izateko.\nPasarela aldatzeko obrak aste honetan hasi dira, eta momentuz autobus geltokiari eragiten ez dioten arren, datorren astetik aurrera, autobus geltokia Santa Ana kaleko biribilgunera pasatuko da, 15 zenbakidun peoraren parera. Behin bidaiariak jaso ondoren, autobusa errepidera bueltatu eta ohiko ibilbidea egiten jarraituko du.\nZiziliongo pasabide berriak aparkalekuarekin lotuko duen igogailua izango du(2016-03-16)


Herriz Herri - Itsasu (L) | 2019ko Martxoaren 14a\nBi sortze izan dira gure herrian joan den hilabetean: - Otsailaren 22an sortu da Andde LASCANO, Beñat Lascano eta Emilie Menvielleren semea. Familia bizi da Olhanian - Otsailaren 26an sortu da Txomin LACROIX, Marti Lacroix eta Tiffanie Renault–ren semea. Familia bizi da Xoko Berriko bidean. Zorionak gurasoeri eta ongi etorri gure bi herritar berrieri!\nAte idekiak eskoletan\n- Arrokagarai ikastolako ate idekitzeak martxoaren 16an, larunbatez (10:00-12:00). - Eskola publiko elebidunaren ate idekitzeak martxoaren 23an, larunbatez (10:00-12:00). KALAKAÑO Kalakaño, euskarazko lehen haurtzaroaren hilabetea bidean da: karia hortara ikuskarri bat eskainia izanen da haurrekin kantatu eta dantzatzeko, Nafarroako "Ene Kantak" talde famatuak proposaturik, martxoaren 23an larunbat huntan (11:00), Sanoki gelan. Sartzea urririk.\n"Brik à brak" Integrazio Batzordea\n1999ko udan sortua, "Integrazio Batzordea" Lapurdi, Baxe Nafarroa eta Xuberuko ikastoletan eskolatuak diren ahalmen urriko haurren buraso eta adiskideen elkartea da. Hogoi urte du beraz elkarte hau sortu zela. Eta jakin behar da 2018an 111 haur eta hauen familiak lagunduak izan direla eskolatze bidean. Jakin behar da ere diru beharrak gaitzak direla, Hezkuntza Nazionalak ez dituelako osoki bere gain hartzen integrazio prozesuari lotuak diren lanpostu guziak. Aurten 120.000 euro behar ditu elkarteak bildu beharrak estaltzeko. Finantzaketa huntan parte hartzeko "brik à brak" merkatu bat eginen da martxoaren 31n, igandez, Itsasuko Sanoki gelan (09:00- 16:00). Izanen da tokian berean zer jan eta zer edan!


Amaia Molinetek Arte Garaikideko, Teknologikoko eta Performatiboko masterra eta Arte Ederretako lizentzia egin ditu EHUn. Lurraldea nortasunean eragiteko esparrutzat aztertzen du bere arte-jardueran...\n–tarteka– proposamena esku-hartze ekitaldi bat da eta modu intuitiboagoan edo ez hain intuitiboan kokapen oso zehatz batekin nolabaiteko lotura duten artisten lan-prozesuak ditu oinarri. Bolintxu izeneko toki batean Bilboko aldirietako iragan industrialaren hondakinen zati bat irentsi duen paisaia natural bat aurki dezakegu. Asmoa da site-specific esku-hartzeak gauzatzea basoa zeharkatzen duen errekastoaren ibilguan zehar, Bolintxuko ur-jauzira iritsi arte. Ingurune hori suntsitzen ari dira, errepide bat eraikitzeko; hori dela eta, keinu sinbolikoa izan daiteke, errealitate horretan ia hautemanezina, baina balio erantsia eman diezaioke leku horri esperientzia aktibatzen den unean bertan.\n–tarteka– proposamena gauzatzeko abiapuntua gaurkotasunari egokitutako lan-prozesu berriak sortzeko interesean aurki dezakegu; izan ere, une honetan ezinezkoa da gure denbora eta zenbait tokitarako sarbidea askatasunez kudeatzea. Ondorioz, ekitaldia alternatiba erakargarri gisa proposatzen da, eta aurrerago joango da zehazten.\nHauek dira esperientzia aktibatuko duten artistak: Anaïs Boudot, Dietrich Meyer, Oier Iruretagoiena eta Raquel Asensi.\n–tarteka– euskal hitzak hainbat esanahi hartzen ditu, tarte hitzetik abiatuta: interbaloa, espazioa, etena edo baita bi gauzen artekoa ere. Nolabaiteko konplexutasuna du kontzeptu horrek, eta zehaztasuna galtzen du gaztelaniara itzulita. Tarteka hitzak aldizkakotasunez pentsatzera garamatza. Errealitatearen partzela horrek hainbat zentzumen eta egun bizi dugun egoeraren hainbat maila pitz ditzake; gainera, basotik paseatzearen esperientziari eta proposamen honek dakarren esperientzia artistikoari ere aplika dakioke.


Ez dira ume-jolasetan ari\nGeroz eta denbora gutxiago ematen dugu telebista aurrean, eta gehiago Interneten orotariko bideoak igo eta ikusten, belaunaldi gazteenek bereziki. Unibertso horretan izar berriak agertu dira: youtuberrak. “Frikiak” edota “tontolapiko hutsak” besterik ez direla pentsatzen baduzue, oker zabiltzate oso. Ikus-entzunezko edukiak kontsumitzeko ohiturak errotik aldatu dituzten mihiluzeok, erreferente bilakatu dira komunikazioan, sareak eskaintzen duen askatasuna ardatz.\n20-25 urte dituzte youtuber arrakastatsuenek. Gazteek gustuko dituzten gaiez hitz egiten dute, gazteek hitz egiten duten moduan, eta belaunaldi berrien erreferente bilakatu dira. Ikus-entzunezko edukiak kontsumitzeko ohiturak irauli ditu Internetek, telebista ia erabat alboratzeraino. / MARKETING ONLINE BLOG\nTelebistako audientzia-datuei erreparatuta, konturatuko gara programarik ikusienen artean beti dagoela futbola. Baita Tele5 edo La1 kateetako saioak ere, Hego Euskal Herriaren kasuan bederen. Youtuber arrakastatsuenak, aldiz, bideo-jokoez mintzo dira, edota estetikari buruzko gomendioak ematen dituzte, orotariko produktuak erosi eta zorroetatik nola ateratzen dituzten erakutsi, eskulanak egin, haien egunerokoa deskribatu eta abar. Ikus-entzunezko edukien kontsumitzaile gazteenek bestelako interesak dituzte. “Telebista pasa den mendeko asmakizuna da”, diote. Horretan, arrazoirik ez zaie falta.\n“Youtuberen kontu hori guztia zer den oso ongi ez badakizu, albiste txar eta on bana dugu zuretzat: Txarra da zahartzen ari zarela, eta ona, gu ere adinean aurrera goazela eta, gaur, apur bat modernizatzen saiatuko garela”. El Enganche-ko kazetari Francisco Izuzquizak youtuberren gaineko irratsaioan egin zuen introa primeran datorkigu, hura bezala, gehiago identifikatzen garelako futbol kontsumitzaile tradizionalekin –adinez bederen–, Youtuben kanal propioa sortu eta kontu kontari aritzen diren influencer gazteagoekin baino.\nPewDiePie suediarrak hilean zazpi milioi euro irabazi zituen 2014an, ‘Expressen’ egunkariaren arabera\nYoutube da munduan hirugarren webgunerik ikusiena –Google eta Facebook ditu aurretik–. 1.800 urte beharko genituzke bertan dauden grabazio guztiak ikusteko. Bi hilabetetan webgune horretara bideo gehiago igotzen dira, AEBetako hiru telebista kate nagusiek 60 urtetan sortu dituztenak baino. Nerabeak dira erabiltzaileetako asko, smartphone, tablet edota ordenagailuz konektatzen direnak, baina datuek diote 18 eta 40 urte arteko herritarren artean ere telebistaren audientziak erruz gainditzen dituela. Ikus-entzunezko edukiak kontsumitzeko ohiturak aldatzen ari dira; zer, noiz eta nola ikusi gure esku dago geroz eta gehiago. Gaur egungo izarrak youtuberrak dira eta ez ditugu telebistan ikusiko. Haietako batzuek gainera dirua irabazten dute, horretatik bizitzera iristeko adina zenbaitetan, euren bideoetan iragarkiak txertatzen dituzten marka komertzialen ekarpen ekonomikoari esker. Youtube, youtuberrak, hura dugu etorkizuna, hura orainaldia, bere alde on eta txarrekin.\nZertaz aritzen dira youtuberrak?\nEdozer gauzari buruz. Bota gai bat, bururatzen zaizuen arraroena, eta ziur badagoela horri buruz hitz egiten duen youtuberrik. Eta ez badago, ziur aurki agertuko dela. Arrakastatsuenek, mutilen artean bederen, bideo-jokoak dituzte ardatz, mundu osoan jarraitzaile gehien duten PewDiePie, HolaSoyGerman eta Smosh adibidez. Uneotan 50 milioi harpide inguru du lehenak, 30 milioi bigarrenak eta 20 milioi hirugarrenak. Adin tarte berekoak dira hirurak (23-28 urte), top-zerrendan ageri diren gainerako youtuberrak bezala.\nNesken artean aniztasun handiagoa dago. Egia da moda eta estetikaren inguruko gomendioak ematen dituztenak direla nagusi, Yuya (14 milioi harpide ditu) eta Zoella (11 milioi) kasu, baina bi horiek ere gai askori buruz mintzo dira, eta berdin Jenna Marbles (17 milioi), eguneroko kontuei umorez heltzen dien estatubatuarra.\nHarritu gaitu jakitea, bestalde, jarraitzaile gehien dituzten kanalen artean umboxing egiten dutenak daudela, alegia, orotariko produktuak erosi –edo “opari” bezala jaso– eta zorroetatik kameraren aurrean ateratzen dituzten youtuberrak. Lehenbiziko umboxing-a 2006an egin zen Nokia E61 telefono batekin. Ondoren etorri dira mota guztietako produktuak: jostailuak, txokolatezko arrautzetako sorpresak, gozokiak, etxeko tresnak eta abar luzea. Unpoltsing euskaraz egin duenik ere bada: Super Hiper Txopek, Nerea Arriola donostiarrak, “Sorturen kongresuan petatzeko militante eredugarriaren kita” erakutsi du bere kanalean.\nEuskaraz aritzen diren youtuberrak oso gutxi dira oraindik, eta haien harpide kopuruak ez du zerikusirik sektoreko munstroek dituztenekin. Zuriñe Darceles hondarribiarra da bat, haur eta helduei zuzendutako kanal bana duena, bietan lehena euskaraz: Sleeptak. Eskulanak egiten ditu, esperimentuak, animazioak…\nSarean aurki dezakegun aniztasunaz jabetzeko, adibide deigarri bat jartzearren, Popeye arrepentido izena darabilen Jhon Jairo Velásques kolonbiarraren kanala aipa genezake. Medellingo droga karteleko sikarioa, Pablo Escobar narkotrafikatzaile ezaguna (1949-1993) “patroi” zuena, 300 lagun hil zituela aitortu eta 23 urte preso eman dituena, youtuberra da gaur egun. Pelikula batetik ateratakoa dirudien urtetako esperientzia kontatzen du bideoetan, Gobernuarekin zein harreman zuten, Escobarren indargune eta ahulguneak zeintzuk ziren... Interesa duenik –deitu “morboa” nahi baduzue– ezin ukatu.\nYoutube, dirua egiteko makina… gutxi batzuentzat\nDiru kopuru zehatzak ematea ezinezkoa da. Nolanahi ere, hedabideek haizatzen dituzten zifrak erotzeko modukoak dira. Expressen egunkariaren arabera, esaterako, bideo-jokoez mintzo den PewDiePie suediarrak, 50 milioi harpide dituenak, hilean 7 milioi euro irabazi zituen 2014an, bere kanalean Youtubek automatikoki paratzen dituen iragarkien eta, batez ere, haien produktuak kamera aurrean erakusteagatik marka komertzialek ordaindutako dirutza medio.\nBideoetan txertatzen diren iragarkien bidez dirua irabazteko, Youtuberi baimena eman behar zaio bideoak monetizatu eta publizitatea jartzeko. 1.000 bider ikusitako bideo bakoitzagatik 2 eta 8 euro artean poltsikoratu daitezke, hainbat faktore gora-behera: Erabiltzaileek bideoak osorik ikusten dituzten ala ez, norberak duen harpide kopurua, egun bereziak diren (Gabonak adibidez) eta abar. Irabazien parte bat Youtubek –alegia, Googlek– jasoko du.\nYoutubeko kanalak geroz eta harpidedun gehiago izan, orduan eta erakargarriagoa bilakatuko da euren produktuak iragarri nahi dituzten enpresentzat. Telebista bera baino amu gozoagoa izan daiteke Internet, kontsumitzaile gazteenak helburu dituzten publizitate-kanpainentzat bereziki. Hainbat modura egin daiteke: Youtuberrek marka jakin bateko produktuez hitz egitea, produktu horien inguruko tutorial bat sareratzea (makillatzeko gomendioak ematea, esaterako) edota marka horretako zapatila, kamiseta, betaurreko edo dena delakoak jantzi eta argazkia partekatzea Facebook, Twitter, Snapchat eta Instagram bezalako sare sozialetan, elkar elikatzen baitute plataforma guztiek. Tranpolin moduan ere baliatu daiteke Internet, alegia, youtuber gisa ezagutzera eman eta telebista iragarkiak egiten hastea, aurkezle edota gidoilari aritzeko lan-kontratuak lortzea... Magia trukuak egiten dituen Telmo Trenado youtuber zumaiarrak, adibidez, Euskaltel konpainiaren publizitate-kanpaina batean parte hartu du.\nGauzak argi izatea komeni da, dena den. Ez da batere erraza bideoak igotzetik bizitzea. Oso gutxik lortzen du. Ordu asko eskaini behar zaizkio, eta zortea izan. Adituen gomendioa da ez bilatzeko hasieratik dirua irabaztea. Lehendabizi jarraitzaile talde fidela lortu behar da, eta haiekin harreman iraunkorra sortu. Gero gerokoak.\nTelebista, pasa den mendeko asmakizuna\nYoutuber moduan arrakasta lortzen laguntzeko gida mordoa dago eskuragarri. Ideia ongi mamitzeko, bideoei ukitu berezia emateko, irudia eta soinua zaintzeko, sare sozialak baliatzeko… eta azken gomendio bat: “Telebista ikusiko duzu pasa den mendeko asmakizun bat bezala”. Internetek ematen baitu askatasun handiagoa, bideoak nahieran eta intimitatean ikusteko aukera. Intimitate hori, edota adin txikikoek Internetera igotako bideoen bitartez dirua irabazi ahal izatea –helduen baimena behar da horretarako– arrisku-faktoreak dira, gurasoen “nartzisismoa” sobera elikatu dezakeelako, seme-alabak pertsonaia famatu bilakatu nahi horretan, non eta Internet bezalako “mundu kaotikoan”, José Antonio Luengo psikologoak dioen moduan.\nEspainiako Estatuan 2 eta 11 urte arteko umeen hamarretik zazpik egunero ikusten dute Youtubeko bideoren bat. Internetek aukera ematen die haien idoloekin elkar eragiteko; youtuberrek gazteei interesatzen zaienaz hitz egiten dute, gazteek lagun artean hitz egiten duten moduan, ia mugarik gabe. Orain arte behintzat. Youtuber batzuek euren auzoa nolakoa den erakusten dute, haien etxea, logela, armairua… Ezer asaldagarririk ez. Badira, ordea, politika edota erlijioari buruzko iritziak ematen dituztenak, edo hizkera zakarregia erabiltzen dutenak. Hori horrela, Youtubek jakinarazi du diru-sarrerak kenduko dizkietela (bideoak monetizatzeko aukera ukatuta) “hizkera gordina” edo “umore berdea” erabili, “biluzte partzialak” edo “indarkeria irudiak” erakutsi, “droga kontsumoa bultzatu” eta “gai polemikoei buruz” (gerrak , politika…) hitz egiten dutenei. Duela bizpahiru hilabeteko kontua da, eta zein ondorio izango duen ez dago argi oraindik. Erabakiak haserrea eragin du halere, bereziki hizkera zakar, oihu eta irainak ezaugarri dituzten youtuberren artean –gizonezkoak gehienak–, Internetek erabat librea beharko lukeela iritzita.\nFeminismoa youtuber fenomenoaren aurrean\n“Tentuz ibili beharko genuke. Boikot eta eskratxe feministak egiteko grina ulertzen dut, baina youtuber horien ospea kontuan hartuta, ez al da kalterako izango?”\nPikara aldizkariko kazetari June Fernandez bilbotarrak youtuber fenomenoaz iritzia plazaratu zuen ARGIAren 2513. zenbakian, feministek jokatu beharreko rolaren inguruan. Dalas Review youtuberrari egindakoa du abiapuntu. Hiru milioi harpidedun baino gehiago ditu, eta bere diskurtsoa “misogino eta antifeminista” da, Fernandezen hitzetan. Dena den, zalantzan jartzen du feminista talde batek Madrilen burututako eskratxea (Review-ren liburu-aurkezpen bat oihuka eten zuten) edota Wismichu-ri egindako boikota (bere hitzaldi bat bertan behera geratu zen emakume batzuen presioagatik) ote diren biderik eraginkorrenak euren borroka gizarteratzeko, feministen aurka jartzen dituztelako youtuber horien zale diren neska gazteak: “Tentuz ibili beharko genuke. Boikot eta eskratxe feministak egiteko grina ulertzen dut, baina youtuber horien ospea kontuan edukita, ez al da kalterako izango? Zenbat neska ari dira feministekin haserretzen, miresten dituzten komunikatzaileen kontra –gustuko ala ez, komunikatzaileak baitira– egiten dugulako?”. Halere, Fernandezek argi du zer edo zer egin behar dela “emakumeak putak direla edota indarkeria matxistaren salaketak faltsuak direla esaten duten” youtuberrekin: “Debekuak eta boikotak baino, nik beti nahiago dut kultura produktu arrakastatsuen kontsumo kritikoa sustatzea eta alternatibak ikustaraztea”. Horietako batzuk dira Queer Avengers, RayNTG eta Psicowoman youtuber LGTB eta feministak.\nBestalde, Fernandezek dio berdintasunaren aldeko ekimenetan Youtubeko diskurtsoen inguruko hausnarketak gidatu beharko liratekeela, baina errespetuz betiere, gazteek jarrera defentsiboa hartuko dutelako esaten badugu haien idoloak “tontolapiko hutsak” direla, bideo batzuk ikustean guk ere pentsatu dugun moduan, egia esan behar bada. Hanka-sartzea litzateke, era berean, friki edo umemoko batzuen kontua besterik ez dela esatea. “Komunikabide bat gehiago da”, diote El Enganche-ko irratsaioan Dani Senabre eta Rodrigo Fáez futbolaz aritzen diren kazetariek. Youtubera salto egin dute biek, besteak beste askatasun handiagoa eman eta haien buruen jabe izatea ahalbidetzen dielako, inoren esanetara lan egin behar izan gabe. Hobe dugu, beraz, kritika errazean ez erori eta youtuber fenomenoa aintzat hartzea, han zailduko direlako hein handi batean etorkizuneko sortzaile eta komunikatzaileak, eta han bildu ikus-entzunezko edukien kontsumitzaileak.\nNerabeak mintzo: “Telebista, Play-arekin jolasteko”\nYoutuber fenomenoaz irakurri eta entzundakoak gure inguruko errealitatearekin bat datozen jakiteko, Iker 12 urteko mutilari eta Maite 15 urteko neskari galdetu diegu gaiaren inguruan. Hasi bakoitzak gogokoen dituen gaietatik (bideo-jolasak batak, estetika kontuak besteak) eta telebistaren gainbeheraraino, erreportajean idatzitakoarekin talka egiten duen ezer ez digute kontatu oro har.\nGustukoen dituzten youtuberrez galdetzean, Ikerrek aipatu ditu El Rubius, sTaXx, aLexBY eta Grefg, lauak mutilak, eta lauak Call of Duty bezalako bideo-jokoei buruz mintzo direnak bereziki, gaztelaniaz denak. Haien partidak zuzenean jarraitzea atsegin du Ikerrek, nahiz eta uste duen bideoek gehienez 10 minutu izan behar dutela. Maiz erabiltzen omen dituzte hitz itsusiak, eta sexuari buruzko komentarioak egin.\nMaitek, bestalde, jarraitzen ditu Dulceida, Sara Baceiredo, Paula Gonu, Raquel Reitx, Marta Riumbau, Grace Villarreal edota Alex Puertolas, azken hau salbu, guztiak neskak, aritzen direnak bereziki moda eta estetika kontuez, baina bidaiak ere deskribatzen dituztenak, edota eskulanak egin, egunerokoaz jardun… guztiak gaztelaniaz. Euskarazko youtuberrik ez du ezagutzen Ikerrek; Iban Garcia (DespertaVlogs.eus) aipatu digu Maitek.\nYoutuberren bizitzak “oso dibertigarri eta interesgarriak” direlako ditu gustuko Maitek. Gainera, bideoak igotzen dituztenak gazteak direla nabarmendu du eta, telebistarekin alderatuta, une bakoitzean nahi duzuna ikus dezakezula. Ikerrek telebista oso gutxi ikusten du. “Soilik erabiltzen dut Play Station-arekin jolasteko”. Berarentzat pantaila hutsa da beraz, eduki-kaxa baino gehiago.\nDatuek diotenez, ohikoena da mutilek bideo-jokoak eta neskek moda edota estetika gaiak jarraitzea. Bat datozen galdetuta, baietz erantzun digute biek. “Nola jantzi, orraztu, makillatu… kalera edo festa batera joateko ideiak hartzen ditut”, azaldu digu Maitek: “Mutilak Minecraft edota FIFA bideo-jokoetan aritzen dira haien denbora librean, eta jokaldiren bat ez badakite YouTuben ikasten dute”.\nEskolan informatika ikasten ote duten ere galdetu diegu. Baietz esan digu Ikerrek, jolasak eraiki eta teknologia garatzen irakasten dietela. “Asko gustatzen zait”, dio. Maitek, bestalde, ez du berez informatika ikasten, baina Teknologia ikasgaian ordenagailuak erabiltzen dituzte “batzuetan”. Irudiak egiteko Mongge programarekin aritzen dira gehienbat. “Youtuberi buruz ez dugu ezer ikasi, eta ez dut uste ikasiko dugunik”.\nYoutuberen gakoetako bat egile eskubideen kudeaketa da. Copyright duten abesti eta irudien erabilpena oso zorrotz kontrolatzen du, eta horrek sorkuntza librea murrizten du. Youtuberen alternatiba diren bestelako plataformek malguago jokatzen dute zentzu horretan: Vimeo, Dailymotion, Diáspora, Veoh, Vevo...\nDena den, bai Youtuben bai gainerako plataformetan CC (Creative Commons) lizentzia libreak erabili ahal dira, edukien zabalpen eta moldaketa askea sustatzeko.\nKanal hauetan artxibatua: Internet | Feminismoa


Smartphone eta argazki-moldaketa ikastaroak antolatu dituzte Ugaon | Geuria\nUgao-Miraballesko Kultura Sailak KZGunearekin batera doako bi ikastaro monografiko antolatu ditu martxoan. Izena emateko epea zabalik dago martxoaren 1era arte.\nUgao-Miraballesko Kultura Sailak KZGunearekin batera bi ikastaro monografiko antolatu ditu martxoan: alde batetik, smartphoneak eta tabletak erabiltzekoa eta bestetik, argazki-moldaketa Gimp programa erabiliz. Ikastaro hauen bidez, Ugaoko herritarren teknologia berriei buruzko ezagutza hobetu nahi dute udal ordezkariek.\nBi ikastaroak martxoaren 5ean hasiko dira Ugaoko KZGunean: smartphoneak eta tabletak erabiltzeko ikastaroa 09:00etatik 11:00etara bitartean izango da astelehenetik ostiralera (guztira, 14 ordu), eta argazki-moldaketa ikastaroa 11:00etatik 13:00etara astelehenetik ostiralera (guztira, 16 ordu). Bi ikastaroak elebidunak eta doakoak dira.\nIkastaroetan parte hartu nahi duenak izena eman behar du martxoaren 1a baino lehen. Interesdunek izena emateko fitxa bete behar dute eta kultura.ugao@ortzadar.es helbide elektronikora bidali. Era berean, aukera dago izena emateko fitxa Jane Jauregian bertan betetzeko eta entregatzeko.\nSailkatuta: Argazki-moldaketa, Ikastaroak, KZ Gunea, Smartphone eta tablet ikastaroa\nEmozioak dantza eta musikaren bidez kudeatzeko, Biodantza ikastaroa Ugaon


Etiketa: buletinak | Martech Zone\nEdukien marketinaren adopzioa, taktika eta emaitzak 2014an\nAsteazkena, abuztuak 13, 2014 Asteartea, abuztua 12, 2014 Douglas Karr\nEdukien Marketinaren egoera argitaratu dugu Eloquatik, 2014ko Edukien Marketinaren eta 2014ko Edukien Marketinaren Joerak ... aurten gai bat ikusten hasita al zaude? Uberflip-en infografia honek B2B eta B2C negozioen artean edukien marketinaren egungo egoera erakusten du. Zein taktika nahiago dute gaur egun merkaturatzaileek? Ikusten ari dira espero dituzten emaitzak? Nolakoa da etorkizuna? Begiratu ezazu! Infografia honek pixka bat hartzen du\nEdukia merkaturatzeko 13 taktika ezagunenak\nAstelehena, ekaina 30, 2014 Osteguna, uztaila 3, 2014 Douglas Karr\nWolfgang Jaegel-etik partekatu nahi nuen infografia interesgarria zen. Ez soilik B2B merkaturatzaileek zer eduki-marketin estrategia erabiltzen dituzten jakiteko, baizik eta zer eduki hedatzen ari den eta estrategia horien eragina zein izan daitekeen ikusten dudan hutsuneagatik. Ospearen arabera, zerrenda sare sozialak, zure webguneko artikuluak, buletinak, blogak, pertsona gertakariak, kasu praktikoak, bideoak, artikuluak\nOsteguna, uztaila 18, 2013 Douglas Karr\nZure audientzia aldatu egiten da. Kopia luzeko liburu zuria eskertuko baduzu, baliteke beste irtenbide batek ezaugarri zerrenda bat berrikusi nahi izatea negozioarekin harremanetan jarri aurretik. ContentPlus-en infografia bikain honek, Erresuma Batuan oinarritutako edukiak merkaturatzeko zerbitzuak, dauden eduki eskaintzak, zergatik funtzionatzen duten eta zenbait datu lagungarri eskaintzen ditu. Horrekin batera lotzen duen blogeko mezu bat ere badute. Interneteko erabiltzaileak azkenaldian eduki sofistikatuen kontsumitzaile bihurtu dira


Barkuak negua igarotzeko aholkuak\nJan 15, 2020 | Uncategorized @eu\nNegua bera iritsi denez eta lana denboraldia amaitu denez, oraintxe duzu gure ontzia negua igarotzeko prestatzeko unea. Garrantzitsua da, nahiz eta ontzian bertan itsasontzia erabiliko dugun, irakur dezagun eguraldi egokia… negua igarotzeko prestatu behar dugu, udaberrian ezusteko bat eman diezagukeen edozein elementu babesteko. Itsasontziak negua igarotzeko 10 aholku emango dizkizugu.\n1.- Ontzia babestuta dagoela ziurtatzea\nItsasontzi bat berotuz gero, artilea kaltetzea da alderdirik garrantzitsuena. Ontzia bera flotan badago, ziurtatu behar da eremu babestuan dagoela eta babesak dituela ekaitz gogorrenetatik babesteko. Gainera, artile amarrak bikoiztea gomendatzen dizugu, horrela, bat hautsiz gero, beste zerrenda bat geratuko bailitzateke haien ordez.\nOntzia uretatik kanpo badago, ontzitegiak segurtasunez eutsi beharko dio. Leku agerikoetan, komenigarria da ontzietako mastak desmuntatzea, haizeak hegan egin baitezake.\n2.- Lanak atzeratzen\nArtile denboraldiaren amaieran, mantentze-lanak egitea galaraz diezaguke, eta ontzia jaso eta udaberriko aztarraz arduratu. Hala egiten dugu, arriskugarriengan, denboraldi berriaren hasieran berari eragingo dioten hainbat kalte eta arazo eragiten baditu. Hondatu zuena garaiz konpontzea, gerta daitezkeen arazoak saihesteaz gain, onura batzuk ditu ontzia udaberrian prest jartzeko orduan.\n3.- Zaindu motorra\nHau da, agian, puntu garrantzitsuena. Barne-hozketako sistema horretan izotz-kontrako sistema egokia erabili dugula ziurtatu behar duzu (batez ere, Iparraldeko kostaldeko lanetan), eta bero-trukagailuetatik ur gazia garbitu dugula. Halaber, komeni da gasolio-tanga erabat betetzea, artilea kondentsatu ez dadin.\nHauxe duzu, halaber, unerik egokiena bera ere motorraren urteko mantentze-lana egiteko, berak olioa eta haren nahiz erregaiaren iragazkiak aldatuz. Hala, motorra udaberriko artilerako prest geratzen da, eta olio berriaren artilea babesten du.\n4.- Ekipo elektrikoak zaintzea\nBateria-ileak erraz kontserbatzen dira, baina neguan bertan hondatzen badira bai. Egokiena da hilean behin kargatzea. Izan ere, bateria-kargagailu bat izaten dugu, eta etengabe konektatuta egon daiteke. Gainera, ekipamendu elektriko guztiek funtzionatzen dutela egiaztatzea komeni da. (normala da konturatzea erabiltzen ditugun elementuek behar bezala funtziona dezaketela).\n5.- Barruan ontzi freskoa eta lehorra izatea.\nBerak negua lehorrean baldin badu, lizuna berehala hazi daiteke ontzi horretatik, tapizeriak eta zurak hondatuz. Kabina-artile eta bestelako konpartimentuetako ateak irekita utzi behar dira, ahal baduzu. Itsasontzi horrek neguan kondentsazioa eta lizuna garatzeko joera badu, beharrezkoa da gainazal guztiak lizunaren kontrako produktu batekin garbitzea. Gainera, ur gezako deposituak eta zirkuituak erabat hustea komeni bada, batez ere artilea badago izozteak egiteko aukera.\n6.- Egitura-lana egiaztatzea\nKaskoa eta beste gainazal batzuk aztertu behar dituzu, berez, urratu, zartadura eta arrakalak daude. Edozein kalte ebaluatu egin behar da, zer sakoneratan sartzen den ikusteko eta arazorako beharrezkoak diren konponbideak bilatzeko.\nEgiaztatu akats txikirik baden edo ez. Arteka jostun, ebaki, igurtzi eta urraduretan, ehuna ehundura nabigatzen ari zaren bitartean eta artilea jasotzean higatu egiten ditu. Garrantzitsua da arreta gehiago jartzea marruskadura eta tentsio handiagoko eremuetan, nola berak driza ukabila duen, hark maitasun ukitua eta berak eskotako ukabila, baita artile baluma, sableen eta adabakien ile zorroak ere.\n8.- Maniobra eta estalkia\nZiurtatu behar duzu bizkarreko ekipo guztiak ondo eta ondo funtzionatzen duela. Hau da denbora alferrik galtzen dugun edozein aldaketa erabakitzeko unerik onena.\nArtile garaian zikinkeriaz eta gatzez estaltzen badira, dramak, eskotak eta beste ile batzuk, eta horregatik kendu eta ur gezatan garbitu behar dira. Komeni da aparailua osorik aztertzea, eta arreta berezia jarri pieza bizien inguruko eremuetan.\n10.- Segurtasun- eta larrialdi-ekipoak\nOso garrantzitsua da ekipo guztiak egiaztatzea: suzirien eta irrati-balizen iraungitze-zerrak egiaztatzea, artilezko baltsa zaharkituak eta txalekoak gordetzeko hitzordua jartzea eta su-itzalgailuak berrikustea.\nItsason zure itsasontziaren neguko lanetarako behar dituzun zerbitzu guztiak eskaintzen dizkizugu. Hamar aholku hauek eman nahi badizkizugu, gurekin harremanetan jarri eta konpromisorik gabe kontsultatu.


Albisteak - Nokia Bell Labs-en munduak zuntz optikoan berrikuntzak erregistratzen ditu etorkizuneko 5G sare azkarragoak eta handiagoak ahalbidetzeko\nNokia Bell Labs-en munduak zuntz optikoan berrikuntzak erregistratzen ditu etorkizuneko 5G sare azkarragoak eta handiagoak ahalbidetzeko\nDuela gutxi, Nokia Bell Labs-ek iragarri du bere ikertzaileek garraiatzaile bakarreko bit-abiadura altuena lortu dutela mundu osoko 80 kilometroko modu bakarreko zuntz optiko estandarrean, gehienez ere 1,52 Tbit / s, hau da, 1,5 milioi YouTube transmititzearen baliokidea. bideoak aldi berean. Gaur egungo 400G teknologiaren lau aldiz handiagoa da. Mundu errekor honek eta sare optikoen beste berrikuntza batzuek Nokiaren 5G sareak garatzeko gaitasuna hobetuko dute Gauzen Internet industrialaren eta kontsumitzaileen aplikazioen datuak, gaitasuna eta latentzia beharrak asetzeko.\nMarcus Weldon, Nokiako teknologia zuzendari nagusia eta Nokia Bell Labs-eko presidentea, esan zuen: "Duela 50 urte galera txikiko zuntz optikoak eta hari lotutako gailu optikoak asmatu zirenetik. Hasierako 45Mbit / s sistematik hasi eta gaur egungo 1Tbit / s sistemara arte, 20.000 aldiz baino gehiago handitu da 40 urtean eta Internet eta gizarte digitala bezala ezagutzen dugunaren oinarria sortu du. Nokia Bell Labs-en eginkizuna beti izan da mugak zalantzan jartzea eta izan daitezkeen mugak berriro definitzea. Ikerketa optikoan egin dugun munduko azken errekorrak frogatzen du beste behin sare azkarragoak eta indartsuagoak asmatzen ari garela hurrengo industria iraultzaren oinarriak finkatzeko. ”Fred Buchali buru duen Nokia Bell Labs sare optikoaren ikerketa taldeak garraiolari bit bit bakarra sortu zuen 1,52Tbit / s. Erregistro hau 128Gigasample / segundo bihurgailu berri bat erabiliz ezartzen da, seinaleak 128Gbaud-eko erritmoan sor ditzakeena eta ikur bakar baten informazio-tasa 6,0 bit / ikur / polarizazioa gainditzen duena. Lorpen horrek taldeak 2019ko irailean sortutako 1,3Tbit / s errekorra hautsi zuen.\nDi Che Nokia Bell Labs ikertzaileak eta bere taldeak munduko datuen tasa erregistro berria ezarri dute DML laserretarako. DML laserrak funtsezkoak dira kostu baxuko eta abiadura handiko aplikazioetarako, hala nola datu zentroen konexioak. DML taldeak datuen transmisio-tasa 400 Gbit / s-tik gora lortu zuen 15 km-ko lotura batean, munduko errekorra ezarriz. Gainera, Nokia Bell-eko ikertzaileek\nLaborategiek berriki beste lorpen garrantzitsu batzuk lortu dituzte komunikazio optikoen arloan.\nRoland Ryf ikertzaileek eta SDM taldeak lehenengo eremuko proba burutu zuten 2.000 kilometroko espazio zatiketa multiplexatzeko (SDM) teknologia erabiliz 4 nukleo akoplatutako zuntz batean. Esperimentuak frogatu du akoplamenduaren nukleoaren zuntza teknikoki bideragarria dela eta transmisio errendimendu handia duela, 125um estaldurako diametro estandarra mantenduz.\nRene-Jean Essiambre, Roland Ryf eta Murali Kodialam buru dituen ikerketa taldeak modulazio formatu multzo berri bat aurkeztu du, transmisio lineal eta ez lineal hobea eman dezaketena 10.000 km-ko itsaspeko distantzian. Transmisio formatua sare neuronal batek sortzen du eta gaur egungo itsaspeko kable sistemetan erabilitako formatu tradizionala (QPSK) baino hobea izan daiteke.\nJunho Cho ikerlariak eta bere taldeak esperimentuen bidez frogatu dute energia hornidura mugatuaren kasuan, sare neuronala erabiliz irabazien moldaketa iragazkia optimizatzeko ahalmena irabazteko, itsaspeko kable sistemaren ahalmena% 23 handitu daitekeela.\nNokia Bell Labs komunikazio optikoen sistemen etorkizuna diseinatu eta eraikitzera dedikatzen da, fisika, materialen zientzia, matematika, softwarea eta teknologia optikoen garapena bultzatuz, baldintza aldakorretara egokitzen diren sare berriak sortzeko eta gaur egungo mugetatik haratago.\nMezuaren ordua: 2020ko ekainaren 30a


Jaurlaritzaren ikerketa "serioa" dela dio CPTko idazkaritzak\nJeroen Schokkenbroek Torturaren Prebentziorako Europako Batzordeko idazkariak "errespetua" agertu dio tortura ikertzeko Jaurlaritzak egindako "ahaleginari". EH Bilduren ustez, berriz, "justizia" egiten hasi da milaka eta milaka torturaturekin.\nTribuek osatutako herri txikia\nInternet eta teknologia berrien zaleek lepo bete dute Gasteizko Europa jauregia Araba Encounter topaketan. Hiru egunez, sarean murgiltzeko aukera izango dute 10 GBko konexio abiaduran.\nFamilia baten aurkako «'bullying' soziala» gaitzetsi dute Gasteizen\nManzanares Cortes sendiari babesa eskaini diote hainbat pertsonak. Jarrera «arrazistak» salatu, eta elkarbizitzarako deia egin dute\nBost urtez giltzen jabe\nIñigo Urkullu gaurko egunez jabetu zen Eusko Jaurlaritzako lehendakari karguaz, 2012ko abenduaren 15ean. Autogobernua, bizikidetza eta ekonomia hartu ditu bere ibilian erronka gisa. Madrilekin hoztuta zegoen harremana estutu egin du azken urtebetean\nOsoko zuzenketak baztertuta, lehen koska igaro dute aurrekontuek\nEAJk, PSEk eta PPk atzera bota dituzte EH Bilduren eta Elkarrekin Podemosen zuzenketak. PPrekin eginiko akordioa arbuiatu dute oposizioko bi taldeek. Hilaren 22an onartuko dituzte aurrekontuak


X CLIMBING-GIRL PARTY 2022 | Leioa Mendi Taldea\nX CLIMBING-GIRL PARTY 2022\nMARTXOAREN 7an X.CLIMBING-GIRL PARTY OSPATUKO DUGU\nBeste urte batez, hemen gara berriz ere!!!!!! Dagoeneko 10 urte dira!!!!\nGeldialdiaren ostean, aurtengo edizio berri honek ilusio handiz hartu dugu eta aurreko edizioetako emaitza onak gainditzeko gogoz gaude.\nAurten, martxoaren 7an izango den CLIMBINGen X. edizioak, Emakumearen Nazioarteko Eguna ospatzea du helburu nagusia. Hala, ahalik eta neska gehien biltzen saiatuko gara festa handi honetan. Horretarako, adin eta maila guztietarako jarduerak proposatuko ditugu. (EZ DA BEHARREZKOA IZANGO MEZU ELEKTRONIKORIK AURRETIK BIDALTZEA. GUZTIAK GONBIDATUTA ZAUDETE).\nKirol- eta ibilbide-maila oneko eskalatzaile batek hartuko du parte. Lehiaketan suerta daitezkeen arazo nagusiak azaldu eta parte-hartzaileen artean partekatuko ditu. Boulderraren mantentze-lanen eta Leioa Mendi Taldeko zuzendaritza-batzorde kidearen laguntza izango du.\n17:00etan hasiko da eta 21:00ak arte, edonor eta edozein momentuan sartu ahal izango da. Eskalada-blokeetan saiatzeko 20:30/20:45 arte aukera dago.\nParte-hartzaile bakoitzari elastiko bat eta fitxa bat emango zaizkio. Txartel horretan, aukera kopuruaren arabera bloke bakoitzaren puntuazioa jasoko da. Parte-hartzaile bakoitzak bere puntuazioa fitxan idazteko ardura izango du. Txartel hauek, amaierako zozketarako erabiliko dira. Lehiaketatik kanpo ere parte hartu daiteke.\nParte-hartzaile bakoitzaren kategoria zailtasun handieneko kateatutako eskalada-blokeak zehaztuko du. Adibidez, parte-hartzaile batek talde errazeko lau blokeak eta zailtazun handiko bat kateatuko balu, automatikoki goiko kategoriara pasatuko litzateke.\n← LEIOAKO MENDI ASTEA 2022 (OTSAILAK 2-3 eta 8) LEIOA MENDITOUR 2022 (OTSAILAK 9 eta 10) ESKALADA-ENTRENAMENDUA. HITZALDI TEKNIKOA →


author_facet:"Euskadi. Hezkuntza, Unibertsitate eta Ikerketa Saila" topic_facet:"Lanbide Heziketa" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Lan giroko harremanak (Zeharkako Ikasgaia)"\nEgilea: Euskadi. Hezkuntza, Unibertsitate eta Ikerketa Saila Proposatutako gaia: Lanbide Heziketa Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Lan giroko harremanak (Zeharkako Ikasgaia)\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Hiru joera horiek oro, galgarriak gertatu zaizkie bereziki nekazal-munduko emakumezkoei; euren produkzio-gaitasuna murriztua ikusi izan baitute, hala produkzio soilarekiko, nola behar hainbat elikagairen produkzioarekiko.\nAipatu hiru joeren jatorria, bestetik, honako egitate honi egotz dakioke, hots: lur-laborantza, irabaziak dirutan ortzera bideratu izanari.\nBatetik, azpimarratu behar da, lur-sail asko eta asko lehen jabego amankomunekoak herriska edo aldeetako jendeak berak kontrolatzen baitzituen, eta emakumezkoen esku ere baitzeuden gobernuen zein norbanakoen erakundeen baitan gelditu direla egun.\nBestetik, argi dago, irabaziak dirutan lortzea xede duen nekazaritza horri ezinbestekoak gertatzen zaizkion baliabideen banaketa lurra, ongarriak, erregadioa eta hazi ibridoak, sexuen arteko ezberdintasunaren islada dela.\nAipatu joera horietan lehena, areagotu egin da zenbait garapen-estrategia dela bide; arestian esanda dugunez, zein mozkin ekonomikoekiko hazkunde brutoak onuragarri nori zaizkion zehazterakoan irizpide okerretan oinarritzen baitira.\nHala bada, jabegoaren esku-aldaketak gobernu erakundeen esku, nahiz, lurjabe partikularren esku izaki nekazal-produkzioa hobe dezake agregatu ekonomiko moduan; halere, ez digu balio, nekazal-erantzunkizunei dagokienean gizonezko eta emakumezkoen artean hautematen diren diferentzia itzel horiek aztertzeko.\nElikagai produkzioan berebiziko garrantzia duten arren, emakumezko nekazariak nekez izan ohi dira lurren jabe.\nBangldeh, India, Pakistan eta Azpi-Saharako Afrikako, nahiz Latin-Amerikao puska handi batean, esaterako, jabegoen esku-aldaketa aitaren errotikakoa izaki, bertako kultura askotxotan euren senar edo semeen bitartez baino ez dezakete eskura lurra emakumezkoek.\nIraganean, aitzitik, ohituretan oinarritzen ziren legeek nolabaiteko segurtasun eskaintzen zieten, behinik-behin, lurren jabegoari zegokionean.\nAfrika eta Asiako sistima prekolonialetan, zein jabego komunalean oinarritzen baitziren, sexuaren arabera zehazten zen gizonezkoek eta emakumezkoek bakoitza bere aldetik zituzten familiarekiko erantzunkizunak betetzeko, premiazko zitzaizkien baliabideekiko eskuera.\nOndorioz, emakumezkoak banaka baino ez zitezkeen izan lurraren jabe; halere, eta komunitate bateko partaide ziren heinean, lur hori erabiltzeko eskubidea zuten, beti ere euren familiek zituzten premiak kontutan izanik.\nGhana-ko hegoaldean indarrean zeuden tradiziozko sistimen arabera, esaterako, emakumezkoek euren leinuaren arabera eskura zitzaketen lur eskubideak.\nHalatan, leinuburu zuten gizonezkoari eskatzen zioten elikagairik produzitu ahal izateko behar zuten lur-saila; lur sail hori, familiaren neurria eta premien araberakoa ohi zen.\nOhitura eta praktika horiek indargabetzen joan ziren aro kolonialean sartu orduko.\nProzesu hori bizkortu egin zen, gainera, herrialde afrikarren independentzia, eta, beste zenbait eraginen ondorioz.\nHeriotz-tasek behera egin zutenez gero, populazioak gorakada azkarra izan zuen, eta, ondorioz, labore-lurrekiko eskariak ere gora egin zuen.


Maier Taldeak Nazioarteko Diseinu Lehiaketaren sariak banatu ditu — TUlankide MONDRAGON\n“Profesionalak” saritzen dituen lehen saria, 8.000 eurokoa, Miriam Reyk eta Beatriz Andradek garatutako Colour&Trim&Light proiektuari egokitu zaio; bi diseinatzaileak egoitzak Brasil, Frantzia, Alemania eta Txinan dituen IBO Group enpresa taldeko kideak dira. Proiektu irabazlearen muina kromoterapiaren ezaugarriak dira. Horren arabera, aldartea edo neke sentsazioa nola aldatu daitekeen landu da, ibilgailu barruko giroko argitasunari gama kromatiko hotzak edo beroak aplikatuz.\nProfesionalen kategoriako irabazleak.\n“Ikasleak” saritzen dituen kategorian, 4.000 eurorekin, saria Perfect Imperfection proiektuak bereganatu du, eta egileak Reutlingeneko (Alemania) Unibertsitateko Diseinuko ikasleak diren Bettina Kunkl eta Anna Katharina Greif izan dira. Proposamenean aztertu denez, industri perfekzioaren gainsaturazioak materialak eta produktuak baloratzeko modu berri bat eragin du, estetika aldakor bat, baina hori “ez da perfekzio eleganteago bat, inperfekzio perfektua baizik”.\nEta 3.000 eurorekin saritu den “Materialen erakusgairik onena”, berriz, Errioxako Goi Mailako Diseinu Eskolako ikasleak diren Jose Garcia Magdaleno, Javier Salinero Rubio, Begoña Becerra, Karol Bledowski eta Marta Chodorowskak osatutako taldeak bereganatu du.\nSariketaren bosgarren edizioan guztira hainbat herrialdetako 93 proiektu aurkeztu dira, horien artean Frantzia, Holanda, Italia, Alemania, Espainia, Txina, India, Brasil, Mexiko eta AEB, eta horrek erakusten du MAIER Taldeak antolatzen duen lehiaketak nolako interes handia sortzen duen.\nAurten aurkeztu diren proiektu guztiak automozioaren eremuan oso hedatuta dagoen Colour & Trim kontzeptuari lotuta egon dira, hau da, ibilgailua apaintzeko kolore, material eta egituren diseinuari lotuta. Edizio honetako proposamenak ibilgailuaren barneko zein kanpoko produktuen garapenari eman dio arreta nagusia eta, zehazki, proposamenen jomuga izan dira ibilgailuaren aurreko fatxadako aginte panelera, atearen paneleko heldulekua, ibilgailuaren aurrealdeko modulua eta ateetako gainleihoak.\nLehiaketaren Epaimahaiko kideak hauek izan dira: Jean Pierre Ploue, Peugeot-Citroen Taldeko Diseinuko zuzendaria; Martin Bremer, Mercedesko Colour&Trim Diseinuko zuzendaria; Txema Gisasola, MONDRAGON Korporazioko Kontseilu Orokorreko lehendakaria; eta Imanol Pradales, Bizkaiko Ekonomia Sustapenerako ahalduna.\nLehiaketaren helburua Maier Taldean berrikuntza sustatzea eta bultzatzea da, diseinuaren bitartez bere bezeroei balio erantsia eta bereizgarria eskaintzeko. Helburua edonola ere praktikoa da, xedea ez baita estetika hutsa, produkzioaren arloko aplikazioa baizik, bai Maierren beraren aldetik, bai Maierrekin normalean lan egiten duten ibilgailu fabrikatzaileen aldetik.\nMAIER Taldeak Ajangizen dauka egoitza (Bizkaia), MONDRAGONeko kidea da, eta gaur egun zazpi lantegi produktibo dauzka: Ajangizko egoitza nagusia, Maier Nafarroa, Ultzama haranean; Maier Ferroplast, Porriñon (Pontevedra), Vigotik hurbil; Maier UK, Erresuma Batuan; Maier Txekia; Maier Kromoplastika, Italian, eta Alpha Maier, Indian.\n2012an 202 milioi euro fakturatu zituen, eta horietatik %70 inguru nazioarteko salmentak izan ziren. Langile taldea guztira 1.698 pertsonak osatzen dute. Halaber, MTC Zentro Teknologikoa dauka (Maier Technology Center), automozioaren sektorerako plastikozko teknologietan espezializatua, baita horiei lotutako apaingarrien garapenean ere.\nMAIER Taldea oso sustraituta dago Automoziorako plastikozko osagaien sektorean, eta enpresa taldearen ezaugarri bereziak dira apaindura (pintura eta kromaketa, laserra eta tanpografia, beste teknologia batzuen artean) eta konplexutasun funtzional handiko piezen eremua.\nMaierrek ibilgailu barruko zein kanpoko pieza aukera zabal bat fabrikatzen du: aurreko saretak, haizetakoen azpiko saretak, heldulekuak, gurpil edergarriak, aginte paneleko fatxadak, alboetako moldurak, etab.


LEZek hurrengo herrialdeetan zona sartu aurretik egin behar dute ekintza. Herrialde bakoitzeko egoera behean zerrendatzen da, ordena alfabetikoan.\nEmisio baxuetarako gune guztientzat, Pegatina bakarra baliozkoa da herrialde bakoitzeko. Italian, eranskailua eskatzen duen emisio baxuko zona bakarra da Bolzano probintzia Italian, eskualde osorako eranskailu bakarra dagoenean).\nMesedez, baimendu denbora nahikoa eranskailua iristeko. Atzerriko helbideak eskatzeko garaian, aste batzuk behar izaten dira.\nEz zaitez etsi Pegatina Sellers saltzen! Kontuan izan, gainera kostu txikiko eranskailuak, Erosi eranskailuak webgune honetan estekatutako iturri ofizialetatik. Gune faltsuek eta webguneko webgune ofizialek 5 aldiz kargatzen dituzten webgune faltsuak eta guneak faltsuak dira.\nAustria: Haizetako pegatinak gero eta beharrezkoak dira Austriako LEZetan. Pegatinak behar dira Vienan Niederösterreich, eta australiar ibilgailu astunentzako eranskailua lortzea gomendatzen dizugu. Austriako LEZen kasuan, oraindik ere ez da beharrezkoa eranskailua, zure ibilgailuen papera erakutsi behar duzu kontrolatuta badago.\nBelgikanAtzerriko erregistratutako ibilgailu atzerritarrak erregistratu behar dira, baita beste zenbait kategoriatan ere, adibidez, ibilgailu berritua duten ibilgailuak beharrezkoak diren estandarrak betetzen direla egiaztatzeko. Belgikako eta Herbeheretako ibilgailuak ez dira, oro har, erregistratu behar. Ikusi gurea Belgikako orriak.\nTxekiar Errepublika: In Pragako haizetako eranskailua (litekeena bai Txekiar edo aleman bat izan ahal izateko) behin lez hasten beharko duzula.\nDanimarkako: ibilgailu astun guztiek eranskailua behar dute, ikusi gure Danimarkako orriak.\nFinlandiako: urtean Helsinkin LEZs autoritate ibilgailu publikoetan eragina bakarrik, beren moldaketak egin pean.\nFrantzian: ibilgailu guztiek Crit Air eranskailua behar dute, ikusi gure Frantziako orriak. The Mont Blanc Tunela eskuz kontrolatzen da bidesarian, Euro araua ibilgailuaren adinaren egiaztagiriaren arabera kalkulatzen da.\nAlemanian: haizetako eranskailua beharrezkoa da ibilgailu guztietan LEZ aleman guztietan. Pegatinak [Umweltplakette alemanez] garajeetatik, probako geltokietatik [TÜV], erosi daitezke LEZ hiriko administrazioa, edo linean, adibidez Berlin hiriaEdo TÜV-Nord Hainbat hizkuntzatan.\nGrezian: In Atenas kontrolak eskuz ibilitako ibilgailuen bidez, erregistratu beharrik gabe.\nItalian: Etiketa bakarra behar duzu Bolzano-Bozen probintzia autonomoa Ikusi gurea Bolzano orria. The Mont Blanc Tunela eskuz kontrolatzen da bidesarian, Euro araua ibilgailuaren adinaren egiaztagiriaren arabera kalkulatzen da.\nHerbehereak: Holandako ibilgailuak datu-base nazionalaren bidez erregistratuak daude, erregistratu beharrik gabe.\nNorvegian: zure ibilgailuen ordainketa ordaintzeko bermatu behar duzu. Ikusi adibidez Osloko lez orria.\nPortugal: Lisboan kontrolak eskuz ibilitako ibilgailuen bidez, erregistratu beharrik gabe.\nEspainiako: Barcelona Madrid larrialdi smog eskemak eta Barcelona LEZ izanen du. in Madrid Aparkalekuak tasen arabera alda daitezke. Lortu agintariek agiri bat.\nSuediako Salbuespenezko ibilgailuek haizetako eranskailua izan behar dute, ez da erregistratu beharrik.\nUK: In London, Britainiar ibilgailuak (ez Ipar Irlandakoa, Channel Island eta abar) ibilgailuen datu base nazionalaren bidez erregistratuta daude. Datu base honetako ez dauden ibilgailu hauek behar dute erregistratu bereizita. Erregistroak ziurtatzen du agintariek ibilgailuen gaineko informazioa dutela.\nAtzerriko ibilgailuak eta\nIpar Irlandako, Channel Island ibilgailu\nLondonetik kanpo, funtzionamenduan LEZak autoritate publikoko ibilgailuek baino ez dituzte eragiten, beren kabuz moldatzen direlarik.\nBehe Igorpen Zone gertaerak eta fikzioa\nMotorra erregai alternatibo batekin ordeztea\nMotor berri batekin ordezten\nErrepikatu: Partikula (DPF) eta NOx (SCR)\nErretiroa: Zein da Baliozko Non\nZer gertatzen da airearen kutsadura murrizteko?\nEmisioen estandarra nire ibilgailua da\nNon behar dut erregistratu?


Arabako dantza suspertzeko asmotik sortua, arlo pedagogikoa ere lantzen du — dantzan.eus\nHemen zaude: Hasiera › Hemeroteka › Arabako dantza suspertzeko asmotik sortua, arlo pedagogikoa ere lantzen du\nArabako dantza suspertzeko asmotik sortua, arlo pedagogikoa ere lantzen du\nBost urteko ibilbidea egin du Arabako dantza garaikidea suspertzeko asmoa duen proiektuak. Aritz Lopezen eta Jordi Vilasecaren lankidetzatik abiatu zen, zenbait diziplina batuz. Fisikotasuna eta emozioak, tradizioa eta abangoardia uztartzen dituzte eta, koreografiara mugatu gabe, pedagogiaren esparrura zabaltzen saiatzen dira.\nGasteizen eta inguruan dantza suspertzeko asmoz, Larrua Proiektua sortu zuten Jordi Vilasecak eta Aritz Lopezek 2015ean. Artista lokalekin eta kanpokoekin, hainbat erakunderekin eta egoitza artistikoekin lankidetzan jardun nahi lukete aurrera begira. Proiektu horrek, koreografietara mugatu gabe, pedagogiaren esparrura ere zabaldu nahi du, tailerren eta ikastaroen bidez, horretara bere dantza landu eta ulertzeko modua ezagutarazteko.\nHizkera propioa duen dantza egiten du Larrua proiektuak. Estilo eta diziplina bat baino gehiago batzen ditu, hala nola breakdancea eta dantza garaikidea. Konpainia aurkezteko modu hori, edonola ere, gero eta gutxiago erabiltzen dutela dio Aritz Lopezek: «Breakdancea ezezagun handia da, eta publikoak diziplina horren gainean duen ezagutza produktu komertzialen, telebistaren bidezkoa denez, batzuek uste dute buruaren inguruan bueltaka ibiltzea dela, eta konpainian egiten ditugunak askotan askoz gauza sotilagoak izaten dira, finagoak… gure zeregina garaikidetu egiten baita; azken batean, konpainiak dantza garaikidea egiten baitu, zenbait baliabide erabiliz, besteak beste breakdancea».\nDantza mota horretatik dator Aritz, eta Jordik, berarekin konpainia zuzentzen duen dantzari eta koreografoak, urte asko darama break-etik datorren jendearekin lanean. Edonola ere, argi utzi nahi dute breakdancea euren proposamenerako baliabidea dela.\nFisikotasuna eta emozioa\nDantzari bien ibilbide luzeek bat egin zuten eta «zerotik hastea» erabaki zuten. Aritzek azaldu dio GAUR8ri nola gertatu zen: «Urte asko genituen ordurako dantza munduan, batez ere Jordik, eta zerotik hastea, hau da jendeak ezagutzen zuen gure ibilbideaz bestelako zerbait hastea ez zen erraza izan», hasi da kontari.\nLehenengo pieza bat egin zuten, “Larrua” izenekoa, hain zuzen, eta interesatzen zitzaizkien zenbait kontzeptu lantzen hasi ziren. Kale antzerkiko pieza laburra da, hamabost minutukoa. Mugimendu mailan, alderdi fisikoa eta emozioa uztartuz. «Alegia, proposamen fisiko batetik abiatuta, oso dantzarako proposamenetik, baina emozioa alde batera utzi gabe, horren bidez bat egin baitezake ikusleak». Eta hasiera ona izan zuten, obra horrekin Leioan Umore Azokako Konpainia Berri Onena saria jaso baitzuten 2016an. «Eta hortik, gora», dio Aritzek barrez.\nLehen obra hori konpainiaren hasiera ez ezik, aurten itxiko duten trilogia batena ere izan zen. Trilogiak azalaren bidezko komunikazioa du gai. “Larrua” lehen piezak pertsona batekiko kontaktuak zer sortzen duen adierazten du, zer eragin daitekeen azalaren bidez. Bigarrenak, “Oskol” izenburukoak, pertsonaren babesaz dihardu, izenburuak dioen bezala, eta hori ere kalerako obra da. Hirugarrena, azkenik, eraldaketa adierazten duen lana da, «larrua uztea, alegia». Datorren urte hasieran estreinatuko dute azken atal hori, oraindik izenbururik ez duena, emakumezko bik interpretatuta. Horrela itxiko dute gai beraren gainean baina hiru ikuspuntutatik adierazitakoaren trilogia.\nHurrengo obrarekin konpainiaren hizkuntza eszenikoa gehiago lantzen hasi ziren. “Baserri” aretorako pieza luzeagoa da eta, euren azalpenaren arabera, euskal kulturan zehar egindako bidaia da, oso errotuta dauden ohiturak berrinterpretatuz eta gaurkotuz. Tradizioaren eta abangoardismoaren arteko mugako lerroak lausotzen ditu obra horrek, baserria sinbolo bihurtuz eta lurrekoaren eta mitologiaren arteko paralelismoa eginez. Aritzek dioenez, irudi batetik abiatzen dute beren lana, jende guztiak erraz ezagutzen duen zerbaitetik: «Hemen Euskal Herrian, esate baterako, lanabesak ikusten dira, dolareak… Hori ikusi eta ezagutzen da, eta gero abstraktuago egiten dugu. Nik batzuetan Haruki Murakamik egiten duen errealismo magikoarekin konparatzen dut, espazioaren deskripzio bat eta bat-batean abstraitu eta zerbait magiko bihurtzen da». Hurbileko proposamenak dira, jendeak erraz ezagutzen dituen lanabesen, irudien eta musiken bidez.\nBide horretan aurrera, duela aste bi “Ojo de buey” estreinatu zuten Principal Antzokian, Gasteizko Antzerki Jaialdian. Zalantza bat argitu du Aritzek: ez da maiz antzeztu izan duten “Idi begi” obra laburra. “Ojo de buey” ia ordubeteko lana da, aurrekoaren garapena, hain zuzen. Arrakasta handia izan omen du “Idi begi” lanak; izan ere, uda honetan emanaldi asko egin dituzte idi probak idiaren begitik erakusten dituen lan horrekin. «Idi proben ingurukoa lantzerakoan estudioan sortu zitzaizkigun hainbat kontu ez genuen 15 minutuan sartzerik izan eta pieza luze baterako lantzea pentsatu genuen». Hortik sortu zen “Ojo de buey”, eta izenburua gazteleraz jartzea erabaki zuten, bata bestearekin ez nahasteko.\n«Otsoa», erronka handiagoa\nIzan duten erronkarik handiena “Otsoa” izan da, ordubeteko obra. Erronka, batez ere koreografia aldetik. «Gaia pixka bat konplexua zenez, testua sartzea erabaki genuen, eta testuaren eta mugimenduaren arteko sinergia aurkitzea zaila da beti». Obraren gaia gogorra da, sekten gainekoa, «eta ikuslea batzuetan ez da oso eroso sentitzen, nahiz eta dena ironiatik landua den. Izan ere, Begoña Martinek interpretatzen duen protagonista teledendako saltzaile bat izan liteke, edo bere pelikula saldu nahi dizun politikaria, zer ondo gauden… Eta gero momentu gogorrak ditu, tentsio handikoak, pertsonaiak itxita, hortik ezin irtenda». Lan horretara arte proposamen «arinagoak» landu ondoren, eszenografiari dagokionez ere konplexuagoa zen, muntaketa garrantzitsua eskatzen duena. Begoña Martinekin batera, Elena Wilhelmssonek, Ingrid Magrinyak, Jordi Vilasecak eta Aritz Lopezek ere parte hartzen dute aktore gisa.\nOrain bira bat egiten ari dira obra horrekin, batez ere Bizkaian: duela aste bi Elorrion izan ziren; gaur bertan, Basaurin, datorren ostiralean, Zornotzan... Eta bitartean beste zenbait obra antzezten jarraitu dute. Joan den ostiraletik astelehenera bitartean, Gasteizko Antzerki Jaialdiko Off-Lokal programan parte hartu zuten. Halaber, “Idi begi” Kanarietara eraman berri dute. Kanarietara, hain zuzen, uharte haietan ere idi probak egiten dituztela jakinda.\nGarrantzi handia ematen diete tailerrei, eskolei, publikoarekiko solasari... «Jakina, gustuko dugulako egiten dugu», dio Aritzek, «ez gara inongo kausaren banderadun, baina publikoari hainbat gauzaz hausnarrarazi nahi diogu, eta bidaiarazi, bidaia emozional bat eginarazi, amets eginarazi...».\nBeren proiektuaren arlo pedagogikoari dagokionez, lan hori egin beharra dago. Zoritxarrez, urte luzeetako diktadura izan zen eta ez zen ezagutu arte eszenikoen kultura garaikidea. 70eko hamarkadaren amaieran eta 80koaren hasieran lehen sortzaile garaikideak iritsi zirenean, publikoa ahoa bete hortz geratu zen, berrogei urteko atzerapena zuen. Beraz, proposamen horiek hurbiltzeko lana egin beharra dago, jendea horiek ikusten ohitzeko, dena da irisgarria».\nBitartekaritza eta publikoa sortzeko proiektuak dantzaren arloan egiten duten militantzia direla dio, jendearengana hurbildu eta partekatzeko nahia, jendeak dantza ikusi eta ez ulertzeko beldurra izan ez dezan. Orain covid-19arekin zailagoa dute, baina lehen emanaldien ondoren jendearekin eseri eta solasaldiari ekiten zioten maiz.\nNabaritu dute egoeraren larria, kultura mundu guztiak bezala. Hala ere, Aritzek dioenez, leku askotan dantzako publikoa denaz bezainbatean beti estu samar ibili denez, orain edukiera murriztua dela-eta, ia ez dute nabaritu. Pandemia garai honetan kaleko obrak antzeztu dituzte gehienbat; izan ere, Elorrioko emanaldia izan da antzoki batean egin duten lehena, eta bigarrena, Gasteizko estreinaldia, baina kalean ere lehen edukiera murrizturik ez zuten lekuak leku beteak izaten dira. Pozik ageri da bai kalean bai antzokietan izan duten harrera dela eta. Aritzek uste osoa du antzerkia eta dantza gustuko duen jendea ere militantzia egiten ari dela eta, edonola ere, gogotsu sumatzen du. «Gainera, ez dago antzerkia baino leku seguruagorik», dio.\nMurrizketen lehen biktima kultura izaten dela aspaldiko egia da, eta nolabait onartuta dagoela uste du Aritzek, eta Euskal Herria eta Katalunia ondoen dauden Estatuko lurraldeak direla. Ez dio egoera ona dela, baina haren ustez, Estatuko beste leku batzuetan kulturak ezer balio ez zueneko urte haiek honaino iritsi dira: «Jakina, kultura ardura zitzaiona ataka batean zegoen, eta horri buelta ematea ez da erraza. Baina gauzak aldatuko dira, aldatu behar dute».\nLANKIDETZA, KIDETASUNAK ETA PROIEKTUA\nDuela bost urte hasi ziren elkarrekin lanean Aritz Lopez gasteiztarra eta Jordi Vilaseca bartzelonarra, baina zeinek bere ibilbidea egina zuen orduko.\nLopez 2003an hasi zen auzoko lagunekin breakdancea egiten. Ondoren, Gasteizko Jose Uruñuela dantza kontserbatoriora joan zen eskolak hartzera, eta beste dantza batzuetara ere zabaldu zuen bere jarduna, hala nola balletera. Hurrengo pausoa Garazi Lopez de Armentia Baratzako kidearekin harremanetan jarri zenean eman zuen, dantza garaikiderako prestakuntzari helduta, eta hainbat konpainia eta dantzarirekin bidaiatzen eta trebatzen hasi zen. Orain, Vilasecarekin batera Larrua proiektua zuzentzen du.\nVilasecak Bartzelonako Institut del Teatre dantza kontserbatorio profesionalean hasi zituen ikasketak eta Amsterdamgo Henny Junniens Foundation-en eta Madrilgo Alicia Alonso Dantzako Goi Institutuan jarraitu zuen bere arte prestakuntza. Bartzelonarrak ere konpainia ugaritan lan egin du, eta gaur egun, dantza eta sortze lana irakaskuntzarekin uztartzen ditu.\nAritzek Nobulus Austriako konpainian eta beste zenbait proiektutan zebilela ezagutu zuen Vilaseca. Haren pieza bat interpretatu zuen eta konturatu ziren hainbat kidetasun eta dantza ikusteko antzeko era zituztela. Baratza Aretoan erresidentzia bat eskaini zieten –proiektuak garatzeko beka modukoa, lokala eta bitartekoak baliatzeko aukera– eta proba egitera joan ziren. Hamabost egunean hainbat gauza partekatu ondoren, konpainia abiatu zen. Funtzionatzen zuela ikusi zuten, «giharra bazegoela», baita elkar ulertzen zutela eta gauzak egin zitzaketela ere. Eta, egin ere, egiten ari dira.\nARITZ LOPEZ Dantzaria\n«Proposamen ireki baten aurrean, zeuk pentsatu, hausnartu behar duzu, zeure iritzia sortu»\nDantzatik bizitzeak ez du erraza ematen.\nEz, ez da erraza. Dantzari asko dago, baina mundu guztiak ezin du hortik bizi. Gure lanbide hau, dantzariona batez ere, arte eszenikoen haurride itsusia da. Hemen dantza da gutxien programatzen dena. Ez dakit %11ra iristen den. Ez diot hori antzerki gutxiago eta dantza gehiago programatu dadin, baizik eta dantza gehiago eta antzerki gehiago programatu dadin. Izan ere, egoeraren ondorioz, badira konpainia asko, gurea bezalakoak, egonkortasunik ez dutenak. Ez dauzkazu urte osoan zeure konpainiarekin bakarrik lan egiteko beste emanaldi.\nBeraz, zuk beste konpainia batzuetan ere egiten duzu dantzan.\nNik, neure konpainiako emanaldiak egiten ditut eta batzuetan Kukairekin zerbait, edo beste konpainia batekin. Mugitu egin behar duzu, eta beste konpainiekin ere lan egiteak ematen dizu honetatik bizitzeko modua. Horrek eta eskolak emateak. Nork bere modua aurkitzen du, baina gaur egun Europakoak bezalako formatuetan dantzari talde bat urte osoan kontratatua daukaten konpainiak pare bat baino ez dira EAEn.\nSegurtasun falta duzue, beraz.\nBai, freelance mundua da, autonomo gisa askorentzat dantzatu behar duzu bizirauteko. Eta oro har ez dago instituzioen sostengu sendo bat arte eszenikoentzat, espazio bat izateko, eta ez diot dena ordaindu behar dizutenik, baina laguntza bat urte osoan lanean iraun ahal izateko. Hori ez da hemen existitzen. Badaude Gasteizko Gobernuaren laguntza batzuk, baina aldundiak askoz atzerago daude, Gipuzkoakoa izan ezik. Horren ondorioz, profesional askok hemendik alde egin edo beste zerbaitetan jardun behar izaten dute. Eta joaten direnek Europan beste egoera bat topatzen dute, urtebeteko kontratuak, hurrengo urtean zuk nahi baduzu berritzen dizutena… Proiektuak luzeagoak dira.\nZuen obrak sortu, koreografiak, entseguak egiten dituzue… eta ikastaroren bat ere ematen duzue.\nBai, guk proiektua sortu genuenean esan genuen ez genituela koreografiak soilik egin nahi; horregatik, bitartekaritza eta publikoa sentsibilizatu eta sortzeko lana egiten dugu. Badugu, halaber, dantzarientzako prestakuntza programa bat, Larrualab. Dantzariek prestatzen jarrai dezaten, profesional egiteko bidean. Konfinamendu garaian gune bat sortzea bururatu zitzaigun, prestakuntzarako ez ezik, gure kideekiko solaserako ere, dantzan urte asko dituzten kide horiekin horrelako espazioak sortu, jende gazteagoak nor diren jakin dezan, 80 eta 90eko hamarkadetan dantza garaikidean nor zebilen jakin dezaten; hau da, inguruko sarea ezagutzeko aukera. Azken batean, gorputza ez ezik, burua ere koipeztatzea da kontua, artista batentzat hori garrantzitsua baita beti.\nEta entseguak egin behar ditugu, bai, baita obrak sortu eta prestatu ere, eta horretarako irakurri egin behar da...\nPublikoarekin eta beste artista batzuekin egiten duzuena diru sarrera duzue?\nAurten egin ditugunak lantzeko Gasteizko Gobernuaren dirulaguntza bat jaso genuen. Pandemiak harrapatu gaitu, eta modu birtualean egin ditugu, eta horiek guztiak, eta ikuskizuna bukatutakoan ematen ditugun hitzaldiak doakoak dira, baina profesionalentzako prestakuntzak kostu bat izaten du, batez ere kanpoko profesionalak datozenean. Horretarako baliatu dugu laguntza.\nBeraz, negozioa behintzat ez da.\nEz, ez. Komunitatearentzako zerbait da. Pixka bat militantzia da –irribarrez–. Mundu guztiak egia absolutuak eskaintzen ari denean, arteak, kulturak, pentsaera kritikoa sustatzen du, proposamen ireki baten aurrean zaudela, zeuk pentsatu, hausnartu behar duzu, zeure iritzia sortu, eta garai hauetan inoiz baino beharrezkoa da hori. Horregatik da oso beharrezkoa edozein proposamen artistiko, berdin dantza, eskultura...\nAuzoan hasi zinen, lagunekin break dantzatzen.\nEta oraindik haiekin elkartzen naiz entrenatzeko. Ohitura onak ez dira galdu behar.


Nico Williams 21 urtez azpiko Espainiako selekzioarekin jokatzen lesionatu da | Athletic | Naiz\n2021 URR. 13 - 12:55h\nAzken eguneraketa: 2021 URR. 13 - 17:00h\nIrlanda iparraldeko selekzioaren aurkako norgehiagokaren azken 30 minutuetan zelairatu zen Nico Williams eta min hartu zuen. Julen Agirrezabala eta Unai Vencedor 21 urtez azpiko Espainiako selekzioaren hamaikakoan izan ziren, Realeko jokalaria den Beñat Turrientes bezala.\nAthleticeko jokalariak diren Julen Agirrezabala, Unai Vencedor eta Nico Williams 21 urte azpiko Espainiako selekzioarekin jokatzen izan dira azken astean Realeko Beñat Turrientes bezala. (@sefutbol)\nLuis De La Fuente hautatzaileak partida ostean azaldutakoaren arabera, Nico Williams lesionatu egin da 21 urtez azpiko Espainiako selekzioarekin jokatzen. Athleticeko jokalaria bigarren zatiko 57. minutuan zelairatu zen Irlandako iparraldeko selekzioaren kontrako norgehiagokan. Eslobakiaren kontrakoan berriz, hamaikakoan sartu zen.\nLezamara itzultzean Athleticen zerbitzu medikuek sakonago aztertu beharko dute zer daukan. De La Fuentek esan zuenarengatik, ez dirudi ezer larria denik. Kontraktura edo uzkurdura bat bakarrik izan daitekeela aipatu zuen. Zorionez, Athleticek ez du asteburu honetan partida ofizialik izango eta agian datorren urriaren 23an Villarrealen kontra jokatzeko moduan izan daiteke.\nDenboraldi hasiera honetan Nico Williams hamabigarren jokalaria izaten ari da Marcelinorentzat. Partida guztietan parte hartu du, baina baten bakarrik jokatu du hasieratik. Rayoren kontra San Mamesen galdutakoan, hain zuzen ere.\nAurreko denboraldi amaieran egin zuen debuta lehen taldearekin eta Iñaki, anai nagusiak bezala, sekulako abiadura daukala erakutsi du hasieratik. Ligak berak ezagutzera emandako datuen arabera, txapelketako jokalari azkarrenen artean daude bi anaiak Real Madrileko Vinicius jokalariarekin batera. Iñaki Williamsek 35,2 kilometro orduko abiadura marka ezarri du eta Nico, Vinicius bezala, 35,1 kilometro orduko abiaduran korrika egitera iritsi da.\nHorrekin batera, Nicok erraztasuna dauka baloiarekin aurkariei izkin egiteko. Etorkizun hurbil batean, eta dagoeneko ere, Athleticen erasoko jokoari asko eman diezaioke.\nGolak egiterakoan eraginkorragoa izatea eskatzen zaio talde zuri-gorriko 9 zenbakiari, baina kritiketan sarri ahazten da Williams anaiek gaitasun apartak dituztela. Eta nabarmentzekoa dela, soldataz haratago, ez duela partidarik galdu azken bost urteetan. Beste modu batera esan da, beti egon dela prest taldeari laguntzeko.\n2028rarte kontratua luzatu zion Elizegiren Zuzendaritza Batzak ere kontuan izan beharko luke jokalariaren inguruan hitz egiterakoan. Ez dauka inongo zentsurik, Jon Ander De Las Fuentes diruzainak elkarrizketa batean egin duen bezala, taldeko ikurra den jokalari baten gainean fokua jartzea soldatetan izan den igoera azaltzeko.\nAgirrezabala eta Vencedor\nBestalde, Julen Agirrezabala atezaina eta Unai Vencedor 21 urtez azpiko Espainiako selekzioak azken egunetan jokatutako bi partidetan hasierako hamaikakoan izan dira, Realeko jokalaria den Beñat Turrientes erdilariarekin batera.\nWilliams anaien kasuan aipatu bezala, Athleticen gertutik zaindu beharko dute Agirrezabala atezainaren ibilbidea epe ertainean arazoak ez izateko. Oreretako mutilak maila aparta daukala erakutsi zuen Liga hasieran jokatutako bi partidetan eta Unai Simon itzuli denetik Bilbao Athleticekin jokatzen ari da asteburuetan. Laster pausu bat gehiago emateko moduan izango da eta talde zuri-gorriak asmatu beharra dauka nola jokatuko duen.\nLigak eskatu bezala, asteburu honetan Athleticek ez du partidarik jokatuko. Ofiziala egin da Real Madrilen aurkako norgehiagokaren atzerapena. Granada eta Atleticoren arteko partida ere atzeratu egin dute jokalari hego amerikarrek ezingo dutelako parte hartu selekzioen partidak dituztelako.\nMarcelino recupera efectivos durante la mini pretemporada por el parón


Nola honhart ebi-ttanka\nLantzerra jitean ezti,\nHur geldiaren karranka\nMaiteminez dela bezti?\nHur geldiaren oreka\nBakez eta doloreka\nBadabila noiz aseko.\nEbiak beti türbüsten\nHur geldiaren axala,\nOdeietik dela hüsten\nMaitarzün ele apala!\nDügü bihotza nahasle,\nHein ahülaren pareko\nDüda zehargien hazle!\nZelü zohardiak hautsi\nDira axal txümürretan\nEta solasak errautsi\nMiraila hits apürretan.\nNola onhart ebi-ttanka


26 pertsona salatu dituzte festetan, Bilbo, Basauri, Busturia eta Irunen\nZazpi pertsona jai giroan harrapatu dituzte Txurdinaga auzoko etxebizitza batean, eta beste sei gauza bera egiten ari ziren Irungo hotel bateko logela batean.\nBeste 356 covid-19 kasu atzeman dituzte EAEn, baina positibitatea % 4,4ra jaitsi da\nZazpi pertsona salatu dituzte goizaldean, Bilboko Txurdinaga auzoko etxebizitza batean jai giroan harrapatu ondoren. Era berean, beste sei pertsona gauza bera egiten ari ziren Irungo (Gipuzkoa) hotel bateko logela batean, Eusko Jaurlaritzako Segurtasun Sailak jakitera eman duenez.\nGuztira, Ertzaintzak 26 pertsona salatu ditu goizaldean, Bilbon, Basaurin, Busturian eta Irunen, koronabirus pandemiaren aurka borroka egiteko osasun neurri ezberdinak urratzea egotzita.\nAurreneko jaia 00:20 aldera izan da Bizkaiko hiriburuko Txurdinaga auzoan. Etxebizitza batean zazpi pertsona identifikatu eta salatu dituzte.\n03:00ak aldera, bizikideak ez ziren beste bost pertsona identifikatu eta salatu dituzte Busturiako (Bizkaia) etxebizitza batean, jai giroan harrapatu ondoren.\nAlkoholarekin eta musikarekin festa egiten ari ziren, eta gainera, maskarak modu desegokian erabiltzen ari ziren. 15 zigor proposamen luzatu dizkiete ertzainek.\nBasaurin (Bizkaia), zortzi pertsonako talde bat harrapatu dute taberna baten inguruan 05:45 aldera. Arrazoi justifikaturik gabe kalean egoteagatik salatu dituzte. Partikularrek Ertzaintzari abisua eman diote, kalean zarata egiten eta molestatzen ari zirelako.\nAzkenik, 05:45 aldera ere, beste sei pertsona salatu dituzte hotel batean, Irunen. Hoteleko harreragileak Ertzaintzari abisua eman dio. Hotelean hiru pertsonak izena eman zuten, baina logela barruan sei harrapatu dituzte.


Musikea eta jantzea nagusi Berangoko II. Folklore Jaialdian - bizkaie.biz\nBizkaie! 2006-08-16 02:00 Kulturea\nAbuztuaren 18tik 20ra\nEmonaldiak Lantzarte zelaian izango dira, eta hilaren 20an, desfilea egingo dabe talde guztiek. Ikuskizunak arratsaldeko 20:30ean hasiko dira, eta hilaren 18an, goizeko 11:00etan harrerea egingo deutse partaideei Berangoko udaletxean.\nAntolatzaileek 2.000 pertsona inguru espero dabez, partaide, auzokide eta bisitarien artean. Ganera, azpimarratzekoa da Berangoko auzokideek eurek hartuko dabezala euren etxeetan taldeetako kideak.


Urriaren 26an hasiko dira 'Game of Thrones' grabatzen Zumaian\nDurangoko Azoka 2022\nOier Korta alkateak iragarri duenez, Itzurungo hondartza 6 egunez egongo da itxita, bertan muntaia handia egingo baitute telesaila grabatzeko.\nBaieztatuta: 'Game of Thrones' Zumaian eta Bermeon filmatuko dute\nBardea, Europako mapa turistikoan, 'Game of Thrones' telesailari esker\n'Game of Thrones' telesailak, 23 hautagaitza Emmy sarietan\nItzurungo hondartzan eta Gaztelugatxen filmatuko dute 'Game of Thrones'\nFlysch fenomenoaren ibilbidea, Zumaian\nUrriaren 26an hasiko dira 'Game of Thrones' telesail ezaguna Zumaian grabatzen. Oier Korta alkateak iragarri duenez, sei egunez itxi beharko dute Itzurungo hondartza, muntaia handia egingo baitute bertan hiru aste lehenago hasita.\nUdala gustura agertu da telesailaren zazpigarren denboraldiko atalak bertan grabatzeko erabakiarekin, turismoari eta ostalaritzari mesede egingo diolakoan. Gainera, alkateak azpimarratu duenez, grabaketak ez dio hondartza denboraldiari eragingo, urriaren amaieran izango baita.\nHBO ekoiztetxearen telesail famatuenaren zazpigarren denboraldiko agertoki berria Zumaia izanik, Bermeorekin batera, Nafarroako Bardean hasitako bideari jarraituko diote.\nZumaiako Udalaren arabera, irailean zehar muntatuko dituzte Itzurunen agertokiak ?inoiz ez hilaren 15a baino lehen?, eta 3 edo 4 aste beharko dituzte lan horiek egiteko.\nEra berean, Kortak jakinarazi du abuztuan lan-poltsa bat sortuko duela Udalak, prozesuan zehar parte hartu edo lan egiteko interesa duen ororentzat. Alkateak esan du pertsona ugari beharko dituztela mota askotariko lanak betetzeko: peoiak, gidariak, garbiketa taldeak, figuranteak, etab.\nAzken urteotan hainbat film eta telesail grabatu dituzte Zumaian, besteak beste, 8 apellidos vascos, Zipi eta Zape 2, Haundiya eta Lasa eta Zabala. Oraingoan, baina, Game of Thrones ezagunarekin, urrats bat gehiago emango du Zumaiak, nazioarte mailako oihartzuna lortuko baitu.\nEuskal Herriko telebista


Azpeitiko Udala, Azkoitiko Udala eta Zestoako Udala -en babesarekin, eta Zabaltzen – Sartu Koop. Elkartea-kin elkarlanean, zaurgarritasun egoeran edo arriskuan dauden pertsonen enplegagarritasuna sustatzeko estrategia abian da Iraurgi Berritzen-en eskutik, Gipuzkoako Foru Aldundia – Diputación Foral de Gipuzkoa-ko ElkarEkin proiektu estrategikoen baitan diruz-lagunduta dagoen “Urola Erdian ElkarEkinez Lanean” proiektuaren bidez.\nUrola Erdiaren langabeziaren eboluzioa igoera nabarmena izaten hasi da Covid-19 krisi testuinguruan. Abuztuko azken datuen arabera, eskualdeko langabezia indizea %10,6koa da, pasa den urteko abuztuarekin alderatuz %38,9 baino gehiago. Egoera honek zaurgarritasun handien duten pertsonengan izango duen eragina gutxiezteko, enplegagarritasuna sustatzeko ekintza plan bat abian jartzeko beharra nabaria da.\nProiektu berri honen helburua, arrisku eta gizarte bazterkeria egoerak bizi dituzten pertsona helduentzat, gizarteratze-laneratzeko prestakuntza-enplegu prozesu berriak garatzea da, eta eskualdeko inklusio eragileen koordinazioa eta lankidetzaren bidez, zerbitzu sare integratua osatzea.\nProiektuak dituen bi ekintza lerro nagusiak dira:\n1. Laneratzeko prestakuntza ibilbide integratu berriak exekutatzea.\nEskualdean, oinarrizko konpetentzien prestakuntza eta 2. Mailako Lanbide Zihurtagirien eskaintza indartzea da helburua, pertsona gehienek izan dezaten aukera lan merkatuan sarbidea izateko. Testuinguru honetan, pasa den irailak 28an, Azpeitiko Basazabal Jauregian, Oinarrizko Konpetentzia Formakuntza Ikastaroari, eman zaio hasiera, Zabaltzen Sarturen eskutik. Izarraitz Lanbide Heziketaren eskutik, Soldadurako ikasketetan parte hartu ahal izango dute eta Azpeitiko Udalaren bitartez, Mendeko pertsonei arreta laguntza Lanbide Zihurtagiriaren, kurtso bakoitzeko 14-15 pertsona partehartzaileekin.\n2. Horretarako, industria eta zerbitzuen eremuetan ziurtagiri berrien eskaintza antolatzeko Enplegu, prestakuntza eta gizarte inklusioan Urola Erdian diharduten eragile desberdinen artean zerbitzu sare integratua garatu, ekintza plan amankomun batekin.\nBeraz, hemen doakizue gure ikastetxean eskainiko dugun soldadura ikastaroari buruzko informazioa…\nPrevious Post (p)\tLANGABETUENTZAT SOLDADURA IKASTAROA\nAranbarri(e)ko Aitor 2020-10-07T14:30:04+02:00


Musikene Ikastegiaren 20. urteurrena | Nontzeberri\nHasiera/MUSIKA/Musikene Ikastegiaren 20. urteurrena\nMusikene Ikastegiaren 20. urteurrena\nMusikenek, Euskal Herriko Goi Mailako Musika Ikastegiak, bere hogeigarren urteurrena ospatuko du kontzertu bereziak bilduko dituen programa batekin.\nIragan berri den asteburuan hasi dira ospakizunak, baina gaur ere, hilak 22, Santa Zezilia eguna, Musikene Orkestra Sinfonikoak kontzertua emango du Donostiako Orfeoiarekin eta Jose Antonio Sainz Alfaro bere zuzendariarekin, Dvoraken Stabat Mater interpretatuz. Atzo Bilboko Arriaga antzokian izan zen, eta gaur, Donostiako Victoria Eugenian egingo da.\nHalarik ere, 20. urteurrenaren ekitaldi nagusia otsaileko topaketan egingo da eta oso berezia izango da, Korean bizi den Unai Urrecho euskal maisuaren zuzendaritzapean diseinatu baita egitaraua. Beste saio batean, maiatzaren 14ko emanaldian, Bilboko Orkestra Sinfonikoaren titular den Erik Nielsen izango da zuzendaria. Amaitzeko, Orkestra Sinfonikoaren kontzertu hauei Bandak eta Sinfoniettak egingo dituztenak gehitzen zaizkie. Sinfoniettak abenduan Bilboko Guggenheim Museoan egingo du emanaldia, TopARTE ekimenaren barruan.\nIkasturte honetan zehar bertako Big Bandak nazioarteko artistek zuzendutako beste hiru kontzertu ere emango ditu, hala nola Ilja Reijngoud eta Bernard van Rossum.\nAzaroaren 26an, ostirala, eta otsailaren 18an egingo direnak Musikenen izango dira eta otsailaren 19koa berriz, larunbata, Baionako Theatre Michel Portal aretoan, Iparraldeko Haizebegi jaialdiarekin elkarlanean.\nHoriek eta beste gehiago Musikene Ikastegiaren 20. urteurrenaren barruan.


PSE-EE eta EAJ-PNV nagusi Eibarren Espainiako Gorteetarako hauteskundeetan - etakitto.eus\nPSE-EE eta EAJ-PNV nagusi Eibarren Espainiako Gorteetarako hauteskundeetan\nETA KITTO 2019, Api 28\n4.306 boto eskuratu ditu PSE-EEk gure herrian eta gertu, 133ra, geratu da EAJ-PNV, 4.173rekin. Orain dela hiru urte (2016ko ekainean) egin ziren Gorteetarako hauteskundeekin konparatuta, sozialistek 1.306 boto gehiago lortu dituzte eta jeltzaleek 1.120. Hirugarren eta laugarren postuan geratu dira, hauek ere bata bestearengandik gertu, Elkarrekin Podemos (2.862 boto) eta EH Bildu (2.689). Ezker abertzaleek orain dela lau urte baino 776 boto gehiago jaso dituzte. Podemos-ek, ordea, oraingoan 1.088 boto galdu ditu. PP-k ere boto asko galdu ditu 2016koarekin alderatuta, 527 hain zuzen ere: orduko 1.363 botoak 836an geratu dira orain. Ciudadanosek 317 boto lortu ditu Eibarren eta Voxek 210.\nParte-hartzeari begira, 9 puntuko igoera izan da gurean, EAE-n eta estatu mailan eman den parekoa: 2016an %65’08k parte hartu bazuen hauteskundeetan, oraingoan boto-emaileen %74’21 joan da bozka ematera.\nEuskal Autonomi Erkidegoan EAJ-PNV izan da garaile, sei diputaturekin (lehen bost zituen), eta PSE-EEk, Elkarrekin Podemosek eta EH Bilduk launa diputatu izango dituzte: Elkarrekin Podemos-ek lau galtzen ditu eta EH Bilduk bi irabazi. PP ordezkaririk gabe geratzen da EAE-n (lehen bi zituen).\nNafarroan Navarra Suma izan da garaile, bi diputaturekin, bi lortu du PSN-k ere (bigarren hori EH Bildurekin borroka estuan) eta Podemosek bosgarrena. Lehen PP-UPN-k eta Podemosek bina zituzten eta PSN-k bestea.\nSenatuari begira, EAE-n EAJ-PNV-k bederatzi senatari eskuratu ditu (lehen bost zituen), PSE-EEk bi eta EH Bilduk bestea. Azken horiek ez zuten ordezkaririk. Elkarrekin Podemos-ek sei senatari galdu ditu eta PP-k zuen bakarra.\nEstatu mailan PSOE izan da irabazle argia (123 diputatu), ia bikoiztuz PP bigarren alderdiak lortutako diputatuen kopurua (65). Hirugarren geratu da Ciudadanos (57), laugarren Unidas Podemos (42), bosgarren Vox (24) eta seigarren Esquerra Republicana de Catalunya (15), azken hau Junts per Cat-en aurretik (7 diputatu).\nBestalde, sozialistak nagusitu dira Espainiako ia autonomi erkidego guztietan (baita Murtzian, Galizian eta Gaztela-Leonen ere, aspaldi ez bezala). EAE, Nafarroa eta Katalunia izan dira salbuespen bakarra.\nEibarko informazio guztia (auzoz auzoko emaitzekin egindako grafikoak barne) PDF formatoan deskargatu dezakezue.\n« Arratsaldeko 18:00etan %59,97ekoa zen parte-hartzea EAEn eta %60,97koa Nafarroan Eibarko emaitzak auzorik auzo bildu ditugu »